title: Id-Direttiva tal-Kunsill tat-8 ta’ Ġunju 1989 dwar il-prevenzjoni ta’ tniġġis ta’ l-arja minn impjanti ġodda għall-ħruq ta’ skart muniċipali

text:
Avviż Legali Importanti

|

31989L0369

Official Journal L 163 , 14/06/1989 P. 0032 - 0036 Finnish special edition: Chapter 15 Volume 9 P. 0061  Swedish special edition: Chapter 15 Volume 9 P. 0061

		Id-Direttiva tal-Kunsilltat-8 ta’ Ġunju 1989dwar il-prevenzjoni ta’ tniġġis ta’ l-arja minn impjanti ġodda għall-ħruq ta’ skart muniċipali(89/369/KEE)IL-Kunsill TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 113s ta’ dan,Wara li kkunsidra il-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-programmi ta’ azzjoni tal-Komunità Ewropea 1973 [4], 1977 [5], 1983 [6] u 1987 [7] dwar l-ambjent jagħmlu enfasi fuq l-importanza tal-prevenzjoni u t-tnaqqis tat-tniġġis ta’ l-arja;Billi r-Riżoluzzjoni tal-Kunsill tad-19 ta’ Ottubru 1987 [8] dwar il-programm ta’ azzjoni dwar l-ambjent għall-1987 sal-1992 tgħid illi huwa importanti illi l-azzjoni mill-Komunità tikkonċentra, fost ħwejjeġ oħra, fuq l-implimentazzjoni ta’ kriterji xierqa sabiex ikun żgurat livell għoli ta’ saħħa pubblika u protezzjoni ta’ l-ambjent;Billi d- Direttiva tal-Kunsill 75/442/KEE tal-15 ta’ Lulju 1975 dwar l-iskart [9] trid illi l-iskart għandu jkun mormi mingħajr ma titqiegħed fil-periklu s-saħħa tal-bniedem u mingħajr ma ssir ħsara lill-ambjent; billi, għall-dan l-iskop, l-istess Direttiva tistipula illi kull installazzjoni jew impriża illi titratta l-iskart għandha tikseb permess mill-awtorità kompetenti dwar, fost ħwejjeġ oħra, il-prekawzjonijiet li għandhom jittieħdu;Billi d-Direttiva tal-Kunsill 84/360/KEE tat-28 ta’ Ġunju 1984 dwar il-ġlieda kontra t-tniġġis ta’ l-arja minn impjanti industrijali [10] trid illi tkun meħtieġa awtorizazzjoni minn qabel ma jitħaddmu installazzjonijiet industrijali ġodda u partikularment impjanti għall-ħruq ta’ skart; billi din l-awtorizzazzjoni tista’ tinħareġ biss meta jkunu ttieħdu l-miżuri preventivi kollha xierqa kontra t-tniġġis ta’ l-arja, li jinkludu l-applikazzjoni ta’ l-aqwa teknoloġija disponibbli illi ma tkunx tinvolvi spejjeż eċċessivi;Billi d-Direttiva 84/360/KEE hawn fuq imsemmija tistipula illi l-Kunsill, waqt li jaġixxi unanimament fuq proposta mill-Kummissjoni, għandu, jekk ikun meħtieġ, jiffissa limiti ta’ valuri ta’ emissjoni bbażati fuq l-aqwa teknoloġija disponibbli illi ma tkunx tinvolvi spejjeż eċċessivi u tekniki u metodi ta’ kejl adattati;Billi l-ħruq ta’ skart muniċipali jagħti lok għal emissjonijiet ta’ sustanzi illi jistgħu jikkawżaw tniġġis ta’ l-arja u għalhekk jagħmlu ħsara lis-saħħa pubblika u l-ambjent; billi f’ċerti każijiet dan it-tniġġis jista’ jkollu karatteristiċi illi jaqsmu l-konfini;Billi t-tekniki sabiex jitnaqqsu l-emissjonijiet ta’ ċertu sustanzi li jniġġsu minn impjanti għall-ħruq ta’ iskart muniċipali huma stabbiliti sew; billi huma jistgħu jkunu applikati b’mod ekonomiku raġonevoli f’impjanti ġodda fejn isir il-ħruq; billi dawn jipprovdu mezz sabiex jintlaħqu konċentrazzjonijiet ta’ sustanzi li jniġġsu fil-gassijiet minn kombustjoni illi ma jaqbżux ċerti limiti ta’ valuri;Billi l-limiti ta’ valuri tal-Komunità għal dijoksini u furans għandhom ikunu ffissati kemm jista’ jkun malajr;Billi l-Istati Membri kollha għandhom liġijiet, regolamenti u dispożizzjonijiet amministrattivi dwar il-ġlieda kontra t-tniġġis ta’ l-arja minn impjanti stazzjonarji; billi diversi Stati Membri għandhom dispożizzjonijiet speċifiċi dwar impjanti għall-ħruq ta’ skart muniċipali;Billi l-Komunità, meta tiffissa limiti ta’ valuri ta’ emissjoni u kondizzjonijiet oħra għall-prevenzjoni ta’ tniġġis, tgħin iżżid l-effikaċja ta’ l-azzjoni meħuda mill-Istati Membri biex jiġġieldu t-tniġġis ta’ l-arja minn impjanti għall-ħruq ta’ skart muniċipali;Billi, sabiex tkun żgurata protezzjoni effettiva ta’ l-ambjent għandhom ikunu preskritti ħteġijiet u kondizzjonijiet għall-awtorizzazzjoni għal kull impjant ġdid għall-ħruq ta’ skart muniċipali; billi dawn il-kondizzjonijiet għandhom jinkludu obbligazzjoni li jkunu osservati l-limiti ta’ valuri ta’ emissjoni għal ċerti sustanzi li jniġġsu u kondizzjonijiet ta’ kombustjoni xierqa, waqt li jkunu kkunsidrati l-karattru tekniku ta’ l-impjant u l-kondizzjonijiet ta’ tħaddim;Billi għandhom ikunu pprovduti sistemi ta’ kejl u verifiki xierqa fl-impjanti għall-ħruq; billi l-pubbliku għandu jkun mgħarraf bil-kondizzjonijiet imposti u bir-riżultati miksuba;Billi, minbarra li jkunu stabbiliti limiti ta’ valuri ta’ emissjoni, huwa importanti illi jkun inkoraġġit l-iżvilupp u t-tixrid ta’ tagħrif u l-użu ta’ teknoloġija nadifa bħala parti mill-isforzi preventivi biex ikun miġġieled tniġġis ta’ l-ambjent fil-Komunità, speċjalment dwar rimi ta’ skart;Billi, skond l-Artikolu 130t tat-Trattat, l-adozzjoni ta’ dispożizzjonijiet tal-Komunità bħal dawn ma jżommu l-ebda Stat Membru milli jżomm jew idaħħal miżuri aktar stretti għall-protezzjoni ta’ l-ambjent li jkunu skond it-Trattat,ADOTTA DIN ID-DIRETTIVA:Artikolu 1Għall-iskop ta’ dan id-Direttiva:1. "Tniġġis ta’ l-arja" tfisser meta l-bniedem, b’mod dirett jew indirett, jitfa fl-arja sustanzi jew enerġija illi jġibu effetti ta’ ħsara ta’ natura illi jqiegħdu fil-periklu s-saħħa tal-bniedem, jagħmlu ħsara lir-riżorsi bijoloġiċi u l-ekosistemi u l-proprjetà materjali u jikkompromettu jew jippreġudikaw it-tgawdija u xi użu leġittimu ieħor ta’ l-ambjent.2. "Limitu ta’ valur ta’ emissjoni" tfisser il-konċentrazzjoni u/jew il-massa ta’ sustanzi li jniġġsu illi ma għandhomx jinqabżu f’emissjonijiet minn impjanti matul perjodu speċifikat.3. "Skart muniċipali" tfisser skart domestiku, kif ukoll skart minn kummerċ jew negozju u skart ieħor illi, minħabba n-natura jew kompożizzjoni tiegħu, ikun jixbah skart domestiku.4. "Impjant għall-ħruq ta’ skart muniċipali" tfisser kull tagħmir tekniku wżat għat-trattament ta’ skart muniċipali permezz tal-ħruq, ikun hemm jew ma jkunx hemm l-irkupru tas-sħana ġenerata mill-kombustjoni, imma mhux impjanti wżati speċifikament għall-ħruq ta’ tajn tad-dranaġġ, skart kimiku, tossiku u perikoluż, skart mediku minn sptarijiet jew tipi oħra ta’ skart speċjali, fuq l-art jew fil-baħar, ukoll jekk dawn l-impjanti jistgħu jaħarqu skart muniċipali wkoll.Din it-tifsira tkopri s-sit u l-installazzjoni kollha magħmula mill-inċineratur, l-iskart tiegħu, il-kombustibbli u s-sistemi ta’ provvista ta’ l-arja kif ukoll l-istrumenti u s-sistemi użati għall-verifika ta’ l-operazzjonijiet ta’ ħruq u għar-reġistrazzjoni u s-sorveljanza tal-kondizzjonijiet tal-ħruq matul il-ħin kollu.5. "Impjant ġdid għall-ħruq ta’ skart muniċipali" tfisser impjant għall-ħruq ta’ skart muniċipali li għalih tkun ingħatat awtorizzazzjoni biex jitħaddem mid-data speċifikata fl-Artikolu 12(1).6. "Kapaċità nominali" ta’ l-impjant għall-ħruq tfisser is-somma tal-kapaċitajiet ta’ ħruq ta’ l-ifran li minnhom ikun magħmul l-impjant, kif speċifikata mill-kostruttur u kkonfermata mill-operatur, waqt li jkun ikkunsidrat kif jixraq, b’mod partikulari, il-valur kalorifiku ta’ l-iskart, espress bħala l-kwantità ta’ skart maħruq f’siegħa.Artikolu 2Bla ħsara għall-Artikolu 4 tad-Direttiva 84/360/KEE, l-Istati Membri jridu jieħdu l-miżuri meħtieġa biex jiżguraw illi l-kondizzjonijiet preskritti fl-Artikoli 3 sa 10 ta’ din id-Direttiva jkunu mehmuża ma’ l-awtorizzazzjoni meħtieġa qabel ma jitħaddmu l-impjanti ġodda kollha għall-ħruq ta’ skart muniċipali skond l-Artikolu 3 tad-Direttiva 84/360/KEE u skond l-Artikolu 8 tad-Direttiva 75/442/KEE.Artikolu 31. Il-limiti ta’ valuri ta’ emissjoni li ġejjin, standardizzati skond il-kondizzjonijiet li ġejjin: temperatura 273 K, pressjoni 101,3 kPa, 11 % ossiġnu jew 9 % CO2, gass xott, għandhom japplikaw għall-impjanti ġodda għall-ħruq ta’ skart muniċipali:Limiti ta’ valuri ta’ emissjoni f’mg/nm 3 bħala funzjoni tal-kapaċità nominali ta’ l-impjant għall-ħruqSustanza li tniġġes | Inqas minn tunnellatametrika fis-siegħa | Tunnellata metrika jew aktar iżda anqas minn 3 tunnellati metriċi fis-siegħa | 3 tunnellati metriċi fis-siegħa jew aktar |Trab totali | 200 | 100 | 30 |Metalli tqal | | | |— Pb + Cr + Cu + Mn | — | 5 | 5 |— Ni + As | — | 1 | 1 |— Cd u Hg | — | 0,2 | 0,2 |Aċidu Idrokloriku (HCI) | 250 | 100 | 50 |Aċidu Idrofluworiku (HF) | — | 4 | 2 |Diossidu tal-kubrit SO2 | — | 300 | 300 |2. Rigward l-impjanti b’kapaċitaà ta’ anqas minn tunnellata metrika fis-siegħa, il-limiti ta’ valuri ta’ emissjoni jistgħu jirreferu għal livell ta’ ossiġnu ta’ 17 %. F’dan il-każ, il-valuri ta’ konċentrazzjoni ma jistgħux jaqbżu dawk preskritti fil-paragrafu 1, diviżi bi 2,5.3. B’deroga minn paragrafu 1, l-awtoritajiet kompetenti ta’ Stat Membru jistgħu jagħtu awtorizzazzjoni għal impjanti b’kapaċità nominali ta’ inqas minn tunnellata metrika fis-siegħa fejn kondizzjonijiet lokali speċjali jitolbu hekk, sakemm dawn jikkonformaw ma’ limitu ta’ valur ta’ 500 mg/nm 3 ta’ trab totali u mad-dispożizzjonijiet kollha tad-Direttiva 84/360/KEE. L-Istat Membru kkonċernat għandu jgħarraf lill-Kummissjoni b’dawn il-każijiet, li dwarhom irid jikkonsulta ruħu magħha. Il-Kummissjoni għandha wara tgħarraf b’dan lill-Istati Membri.4. L-awtoritajiet kompetenti għandhom jippreskrivu limiti ta’ valuri ta’ emissjoni għall-sustanzi li jniġġsu minbarra dawk imsemmija fil-paragrafu 1 meta huma jikkunsidraw li hekk ikun jixraq minħabba l-kompożizzjoni ta’ l-iskart li jkun ser jinħaraq u l-karatteristiċi ta’ l-impjant għall-ħruq. Bil-għan li jkunu preskritti dawn il-limiti ta’ valuri ta’ emissjoni, l-awtoritajiet għandhom jikkunsidraw il-ħsara li jistgħu jagħmlu dawn is-sustanzi li jniġġsu fuq is-saħħa tal-bniedem u l-ambjent u l-aqwa teknoloġija disponnibli li ma tinvolvix spejjeż eċċessivi. B’mod partikulari, l-awtoritajiet kompetenti jistgħu jiffissaw limiti ta’ valuri ta’ emissjoni għal dijoksini u furans sakemm tkun adotta direttiva tal-Komunità dwar din il-kwistjoni speċifika.Artikolu 41. L-impjanti ġodda kollha għall-ħruq ta’ skart muniċipali għandhom ikunu ppjanati, mgħammra u mħaddma b’mod illi l-gass li jirriżulta mill-kombustjoni ta’ l-iskart jittalla’, wara l-aħħar injezzjoni ta’ arja ta’ kombustjoni, b’mod ikkontrollat u omoġenju u wkoll fl-aktar kondizzjonijiet żvantaġġużi, sa temperatura ta’ mill-inqas 850 oC għal mhux inqas minn żewġ sekondi fil-preżenza ta’ mill-inqas 6 % ossiġnu.2. L-impjanti ġodda kollha għall-ħruq ta’ skart muniċipali għandhom waqt it-tħaddim josservaw il-kondizzjonijiet li ġejjin:(a) il-konċentrazzjoni ta’ ossidu tal-karbonju (CO) fil-gassijiet mill-kombustjoni m’ għandhiex taqbeż il-100 mg/nm3;(b) il-konċentrazzjoni ta’ taħlitiet organiċi (espressi bħala karbonju totali) fil-gassijiet mill-kombustjoni m’għandhiex taqbeż l-20 mg/nm3.Il-limiti stipulati taħt (a) u (b) hawn fuq għandhom ikunu standardizzati skond il-kondizzjonijiet li ġejjin: temperatura 273 K, pressjoni 101,3 kPa, 11 % ossiġnu jew 9 % CO2, gass xott.3. Jistgħu jkunu awtorizzati kondizzjonijiet differenti minn dawk preskritti fil-paragrafu1 jekk tekniki adattati jintużaw fil-fran ta’ l-inċineraturi jew fit-tagħmir għat-trattament ta’ gass minn kombustjoni, sakemm l-awtoritajiet kompetenti jkunu ssodisfaw ruħhom illi, bl-użu ta’ dawn it-tekniki, il-livelli ta’ polychlorinated dibenzodioxins (PCDDs) u ta’ polychlorinated dibenzofurans (DCDFs) mormija jkunu ekwivalenti għal dawk miksuba bil-kondizzjonijiet tekniċi preskritti fil-paragrafu 1 jew anqas minnhom.Id-deċiżjonijiet meħuda skond id-dispożizzjonijiet ta’ dan il-paragrafu u r-riżultati tal-verifiki magħmula għandhom ikunu mgħoddija lill-Kummissjoni mill-awtoritajiet kompetenti nominati għal dan l-iskop mill-Istati Membri.4. L-impjanti ġodda kollha għall-ħruq ta’ skart muniċipali għandhom ikunu ppjanati, mgħammra u mħaddma b’ mod li ma jħallux emissjonijiet fl-arja jkunu kawża ta’ tniġġis ta’ l-arja f’livell ta’ l-art; b’mod partikulari, gassijiet minn skart għandhom jintefgħu barra b’mod ikkontrollat permezz ta’ ċumnija.l-awtorità kompetenti għandha tiżgura illi l-għoli taċ-ċumnija jkun ikkalkulat hekk illi jipproteġi is-saħħa tal-bniedem u l-ambjent.Artikolu 51. It-temperaturi u l-kontenut ta’ l-ossiġnu preskritti fl-Artikolu 4 huma l-inqas valuri li jridu jkunu osservati l-ħin kollu meta l-impjant ikun qed jitħaddem.2. Il-konċentrazzjoni ta’ monossidu tal-karbonju (CO) preskritta fl-Artikolu 4(2)(a) hija l-limitu ta’ valur għall-medja ta’ siegħa għall-impjanti kollha Barra dan, fil-każ ta’ impjanti b’kapaċità nominali ta’ tunnellata metrika fis-siegħa jew aktar, ta’ l-inqas 90 % tal-kejl kollu meħud f’kull perjodu ta’ 24 siegħa għandu jkun anqas minn 150 mg/nm3. Dawk il-medji għandhom ikunu kkalkulati billi jiġu kkunsidrati biss is-sigħat li matulhom l-impjant ikun qiegħed effettivament jitħaddem, magħduda l-perjodi li jittieħdu biex jitqabbad u biex jintefa.3. Fil-każ ta’ sustanzi oħra li jridu jkunu sorveljati kontinwament skond l-Artikolu 6:(a) l-ebda medja mobbli fuq sebat ijiem tal-kejl ta’ valuri ta’ konċentrazzjoni għal dawn is-sustanzi ma tista’ taqbeż il-limiti ta’ valuri li jikkorrespondu;(b) l-ebda medja ta’ kuljum tal-valuri ta’ konċentrazzjoni imkejla għal dawn is-sustanzi ma tista’ taqbeż il-limiti ta’ valuri b’aktar minn 30 %.Biex ikunu kkalkulati l-valuri medji msemmija hawn fuq, għandhom ikunu kkunsidrati biss il-perjodi li fihom l-impjant ikun effettivament qiegħed jitħaddem, magħduda l-perjodi li jittieħdu biex jitqabbad u biex jintefa.4. Meta jkun meħtieġ biss kejl mhux kontinwu, għandu jitqies illi l-limiti ta’ valuri ta’ emissjoni ġew osservati kemm-il darba r-riżultati ta’ kull waħda mis-serje ta’ kejl imfissra u deċiżi skond ir-regoli preskritti mill-awtoritajiet kompetenti skond l-Artikoli 6(3), (4) u (5) ma jaqbżux il-limiti ta’ valuri ta’ emissjoni.L-Artikolu 61. Il-kejl li ġej għandu jittieħed fl-impjanti ġodda għall-ħruq ta’ skart muniċipali:(a) il-konċentrazzjoni ta’ ċerti sustanzi fil-gassijiet mill-kombustjoni:(i) il-konċentrazzjoni ta’ trab totali, CO, ossiġnu u HCl għandhom ikunu mkejla kontinwament, u rreġistrati fil-każ ta’ impjanti b’kapaċitaà nominali ta’ tunnellata metrika fis-siegħa, jew akbar;(ii) dawn li ġejjin għandhom ikunu mkejla kull tant żmien:- il-konċentrazzjonijiet ta’ metalli tqal li għalihom jirreferi l-Artikolu 3(1), ta’ HF, u ta’ SO2, fil-każ ta’ impjant b’kapaċità nominali ta’ tunnellata fis-siegħa, jew akbar,- il-konċentrazzjonijiet ta’ trab totali, ta’ HCl, ta’ CO u ta’ ossiġnu fil-każ ta’ impjanti b’kapaċità nominali ta’ anqas minn tunellata metrika fis-siegħa,- il-konċentrazzjonijiet ta’ taħlitiet organiċi (espressi bħala karbonju totali) b’mod ġenerali;(b) il-parameteri ta’ tħaddim:(i) it-temperaturi ta’ gassijiet fiz-zona fejn il-kondizzjonijiet imposti minn l-Artikolu 4(1) jkunu sodisfatti u l-kontenut ta’ fwar ta’ l-ilma tal-gassijiet mill-kombustjoni għandhom jitkejlu u jkunu reġistrati kontinwament. Ma jkunx hemm bżonn li jitkejjel kontinwament il-kontenut ta’ fwar ta’ l-ilma sakemm il-gass mill-kombustjoni jitnixxef qabel ma’ l-emissjonijiet ikunu analizzati;(ii) iż-żmien li fih il-gassijiet mill-kombustjoni jibqgħu fit-temperatura minima ta’ 850 oC speċifikata fl-Artikolu 4(1) għandu jkun suġġett ta’ verifiki xierqa għall-inqas darba meta l-impjant għall-ħruq jibda jitħaddem għall-ewwel darba u taħt il-kondizzjonijiet ta’ tħaddim l-aktar żvantaġġużi li wieħed jista’ jipprevedi.2. Ir-riżultati tal-kejl li għalih jirreferi l-paragrafu 1 għandhom ikunu standardizzati skond il-kondizzjonijiet li ġejjin:temperatura 273 K, pressjoni 101,3 kPa, 11 % ossiġnu jew 9 % CO2, gass xott.Meta jkun applikat l-Artikolu 3(2), madankollu, dawn jistgħu jkunu standardizzati skond il-kondizzjonijiet li ġejjin:temperatura 273 K, pressjoni 101,3 kPa, 17 % ossiġnu, gass xott.3. Ir-riżultati kollha tal-kejl għandhom ikunu rreġistrati, ipproċessati u ppreżentati b’mod xieraq sabiex l-awtoritajiet kompetenti jkunu jistgħu jivverifikaw li huma konformi mal-kondizzjonijiet preskritti, skond il-proċeduri li dwarhom jiddeċiedu dawk l-awtoritajiet.4. It-teħid ta’ kampjuni u l-proċeduri ta’ kejl wżati biex jissodisfaw l-obbligazzjonijiet imposti minn paragrafu 1 u fejn jittieħdu l-kampjuni jew meta jsir il-kejl ikollhom bżonn l-approvazzjoni minn qabel ta’ l-awtoritajiet kompetenti.5. Għal dak li għandu x’jaqsam ma’ kejl perjodiku, l-awtoritajiet kompetenti għandhom jippreskrivu programmi ta’ kejl xierqa biex jiżguraw illi r-riżultati jkunu rappreżentattivi tal-livell normali ta’ emissjonijiet tas-sustanzi kkonċernati.Ir-riżultati miksuba għandhom jippermettu li jkun ivverifikat illi l-limiti ta’ valuri applikabbli ġew osservati.Artikolu 7L-impjanti ġodda kollha għall-ħruq ta’ skart muniċipali għandhom ikunu mgħammra b’burners awżiljarji. Dawn il-burners iridu jinxtegħlu awtomatikament meta t-temperatura tal-gassijiet mill-kombustjoni tinżel taħt 850 oC. Huma għandhom jintużaw ukoll matul iż-żmien li l-impjant ikun qed jitqabbad u jintefa sabiex ikun żgurat illi tinżamm l-inqas t-temperatura msemmija hawn fuq matul il-ħin kollu ta’ dawn l-operazzjonijiet u sakemm l-iskart ikun fil-kamra tal-kombustjoni.Artikolu 81. Jekk il-kejl meħud juri li nqabżu l-limiti ta’ valuri preskritti f’din id-Direttiva, l-awtoritàa kompetenti għandha tkun mgħarrfa mill-aktar fis possibli. Din għandha tiżgura illi l-impjant ikkonċernat ma jkomplix jaħdem sakemm dan jibqa’ ma josservax l-istandards ta’ emissjoni u għandha tieħu l-miżuri meħtieġa sabiex tiżgura li jkun modifikat jew li ma jitħaddimx aktar.2. L-awtoritajiet kompetenti għandhom jippreskrivu l-perjodu massimu permissibbli ta’ kull waqfien ta’ l-istrumenti ta’ purifikazzjoni illi ma jistax jiġi evitat teknikament u li matulu l-konċentrazzjonijiet tas-sustanzi mitfugħa fl-arja illi dawn l-istrumenti ikunu maħsuba li jnaqqsu jaqbżu l-limiti ta’ valuri preskritti. F’każ ta’ ħsara, l-operatur għandu jnaqqas jew jagħlaq l-operazzjonijiet malli jkun prattikabbli u sakemm l-operazzjonijiet jistgħu jinġiebu għan-normal. Taħt l-ebda ċirkustanza l-impjant ma jista’ jibqa jaħdem għal aktar minn tmien sigħat bla waqfien; barra minn hekk, il-ħin kumulattiv fuq sena ta’ tħaddim f’kondizzjonijiet bħal dawn għandu jkun anqas minn 96 siegħa.Il-kontenut ta’ trab li jintefa ’fl-arja m’għandux taħt l-ebda ċirkustanza jaqbeż is-600 mg/nm3 matul il-perjodi li għalihom jirreferi s-subparagrafu ta’ qabel dan u l-kondizzjonijiet l-oħra kollha, partikularment il-kondizzjonijiet dwar kombustjoni, għandhom ikunu osservati.Artikolu 9It-tagħrif mitlub skond l-Artikolu 9 tad-Direttiva 84/360/KEE kif ukoll, skond proċeduri xierqa u l-forma deċiża mill-awtoritajiet kompetenti, ir-riżultati tal-kontrolli li għalihom jipprovdu l-Artikoli 5 u 6 għandhom ikunu disponibbli għall-pubbliku, sakemm jibqgħu rispettati d-dispożizzjonijiet applikabbli dwar is-segretezza kummerċjali.Artikolu 10B’eċċezzjoni, l-Istati Membri jistgħu jagħtu deroga minn xi wħud mid-dispożizzjonijiet ta’ din id-Direttiva fil-każ ta’ impjanti li jkunu ppjanati speċifikament biex jaħarqu kombustibbli meħuda minn skart (i.e. kombustibbli magħmula mill-parti li tieħu n-nar ta’ skart muniċipali permezz ta’ proċessi mekaniċi avanzati ppjanati biex jilħqu l-massimu tal-potenzjal ta’ riċiklaġġ ta’ skart bħal dan u li ma jkunx fihom aktar minn 15 % ta’ rmied qabel kull żjieda ta’ sustanzi biex jikbru l-proprjetajiet tal-kombustibbli) meta biex ikunu osservati dispożizzjonijiet bħal dawn ikun jinvolvi spejjeż eċessivi jew jekk, minħabba il-karatteristiċi tekniċi ta’ l-impjanti li ssemmew, dawn id-dispożizzjonijiet ma jkunux adatti mill-aspett tekniku, sakemm:- dawk l-impjanti ma jaħarqux skart għajr dak definit hawn fuq (barra minn kombustibbli ta’ riserva wżati biex jinbdew l-operazzjonijiet),- id-dispożizzjonijiet tad-Direttiva 84/360/KEE ikunu osservati.Artikolu 111. Fil-kwadru tal-verifika mitluba mill-Artikolu 11 tad-Direttiva 84/360/KEE u b’relazzjoni ma’ l-Artikolu 4 ta’ dik id-Direttiva, l-Istati Membri għandhom jieħdu l-miżuri meħtieġa biex jiżguraw li l-kondizzjonijiet dwar impjanti ġodda għall-ħruq skond din id-Direttiva jkunu vverifikati mill-awtoritajiet kompetenti.2. Din id-Direttiva tkun bla ħsara għall-kondizzjoni ta’ l-Artikolu 12 tad-Direttiva 84/360/KEE li titlob lill-Istati Membri biex jirrevedu, meta jkun meħtieġ, il-kondizzjonijiet imposti fl-awtorizzazzjoni mogħtija lil xi impjant għall-ħruq.Artikolu 121. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva qabel l-1 ta’ Diċembru 1990. Huma għandhom minnufih jgħarrfu b’dan lill-Kummissjoni.2. L-Istati Membri għandhom jgħaddu lill-Kummissjoni it-testi tad-dispożizzjonijiet tal-liġi nazzjonali li huma jadottaw fil-qasam irregolat minn din id-Direttiva.Artikolu 13Din id-Direttiva hija indirizzata lill-Istati Membri.Magħmula fil-Lussemburgu, fit-8 ta’ Ġunju 1989.Għall-KunsillIl-PresidentJ. L. Saenz Cosculluela[1] ĠU C 75, tat-23.3.1988, p. 4.[2] ĠU C 69, ta’ l-20.3.1989, p. 219.[3] ĠU J Nru C 318, 12.3.12, p. 15.[4] ĠU C 112, ta’ l-20.12.1973, p. 1.[5] ĠU C 139, tat-13.6.1977, p. 1.[6] ĠU C 46, tas-17.2.1983, p. 1.[7] ĠU C 328, tas-7.12.1987, p. 1.[8] ĠU C 328, tas-7.12.1987, p. 1.[9] ĠU L 194, tal-25.7.1975, p. 39.[10] ĠU L 188, tas-16.7.1984, p. 20.--------------------------------------------------


title: Id-Direttiva tal-Kunsill 2001/112/KE ta’ l-20 ta’ Diċembru 2001 li tirrigwarda l-meraq tal-frott u ċerti prodotti simili maħsuba għall-konsum uman

text:
Avviż Legali Importanti

|

32001L0112

Official Journal L 010 , 12/01/2002 P. 0058 - 0066

		Id-Direttiva tal-Kunsill 2001/112/KEta’ l-20 ta’ Diċembru 2001li tirrigwarda l-meraq tal-frott u ċerti prodotti simili maħsuba għall-konsum umanIL-KUNSILL TA’ L-UNJONI EWROPEA,Wara li kkunsidra t-Trattat li jwaqqaf il-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2];Wara li kkunsidra l-fehma tal-Kumitat Ekonomiku u Soċjali [3],Billi:(1) Ċerti Direttivi relatati ma’ l-oġġetti ta’ l-ikel għandhom jiġu simplifikati sabiex jikkunsidraw mhux biss il-ħtiġijiet essenzjali li jridu jintlaħqu mill-prodotti li jkopru sabiex dawk il-prodotti jistgħu jiċċaqilqu b’mod ħieles fis-suq intern, skond il-konklużjonijiet tal-Kunsill Ewropew ta’ Edinburgh fil-11 u t-12 ta’ Diċembru 1992, kif inhu kkonfermat minn dawk tal-Kunsill Ewropew fi Brussel fl-10 u l-11 ta’ Diċembru 1993.(2) Id-Direttiva tal-Kunsill 93/77/KEE tal-21 ta’ Settembru 1993 relatata mal-meraq tal-frott u ċerti prodotti simili [4] kienet maħsuba sabiex tikkodifika d-Dierttiva 75/759/KEE [5] dwar l-istess suġġett.(3) Id-Direttivi 75/726/KEE u 93/77/KEE ġew ġustifikati mil-fatt li d-differenzi bejn il-liġijiet nazzjonali li jikkonċernaw il-meraq u nektars tal-frott maħsuba għall-konsum uman jistgħu jirriżultaw f’kondizzjonijiet ta’ kompetizzjoni inġusta li jistgħu jqarrqu bil-konsumaturi, u b’hekk għandhom effett dirett fuq it-twaqqif u l-funzjonar tas-suq komuni.(4) Id-Direttivi msemmija konsekwentement kienu stabbilew regoli komuni li jirregolaw il-komposizzjoni, l-użu ta’ deskrizzjonijiet riservati, speċifikazzjonijiet ta’ manifattura u tikkettjar tal-prodotti kkonċernati, sabiex jiżguraw il-moviment ħieles tagħhom fi ħdan il-Komunità.(5) Għar-raġuni ta’ ċarezza, id-Direttiva 93/77/KEE għandha terġa’ tiġi abbozzata sabiex tagħmel ir-regoli dwar il-kondizzjonijiet ta’ manifattura u marketing għall-meraq ta’ frott u ċerti prodotti simili aktar aċċessibbli.(6) Id-Direttiva 93/77/KEE għandha wkoll tiġi taqbel mal-leġislazzjoni ġenerali dwar l-oġġetti ta’ l-ikel, b’mod partikolari l-leġislazzjoni dwar l-ittikkettjar, materjal li jagħti l-kulur, sweeteners u addittivi awtorizzati.(7) Id-Direttiva 2000/13/KE tal-Parlament Ewropew u tal-Kunsill ta’ l-20 ta’ Marzu 2000 dwar l-approssimazzjoni tal-liġijiet ta’ l-Istati Membri relatati mat-tikkettjar, il-preżentazzjoni u r-riklamar ta’ l-oġġetti ta’ l-ikel [6], u b’mod partikolari l-Artikolu 7(2) u (5) tagħha, għandha tapplika suġġetta għal ċerti kondizzjonijiet. Għandu jkun indikat b’mod ċar meta prodott huwa taħlita ta’ meraq tal-frott u meraq tal-frott minn konċentrat, u, għan-nektar tal-frott, meta jinkiseb kollu kemm hu jew parti minnu minn prodott ikkonċentrat. Il-lista ta’ ingredjenti fl-ittikkettjar fiha l-ismijiet sew tal-meraq tal-frott kif ukoll meraq tal-frott minn konċentrat użat.(8) Suġġett għad-Direttiva tal-Kunsill 90/496/KEE ta’ l-24 ta’ Settembru 1990 dwar l-ittikkettjar tan-nutriment għall-oġġettiv ta’ l-ikel [7], iż-żieda ta’ vitamini mal-prodotti ddefiniti permezz ta’ din id-Direttiva hija permessa f’xi Stati Membri. Iżda, l-estensjoni ta’ din il-possibbilità lill-Komunità kollha m’hijiex prevista. Għaldaqstant, l-Istati Membri huma ħielsa li jawtorizzaw jew jipprojbixxu ż-żieda ta’ vitamini u anke minerali bħala parti mill-proċess ta’ manifattura. Fiċ-ċirkustanzi kollha, iżda, il-prinċipju ta’ moviment ħieles ta’ prodotti fi ħdan il-Komunità għandu jkun osservat f’konformità mar-regoli u prinċipji stabbiliti fit-Trattat.(9) Skond il-prinċipji tas-sussidjarjetà u tal-proporzjonalità mwaqqfa bl-Artikolu 5 tat-Tratti, l-oġġettiv li jitqiegħdu definizzjonijiet komuni u regoli għall-prodotti kkonċernati u jinġiebu f’linja mal-leġislazzjoni ġenerali dwar l-oġġetti ta’ l-ikel ma jistax jintlaħaq biżżejjed mill-Istati Membri u jista’ għaldaqstant, minħabba n-natura ta’ din id-Direttiva, jinkiseb aħjar mill-Komunità. Din id-Direttiva ma titbigħedx minn dak li huwa meħtieġ sabiex jinkisbu l-imsemmija għanijiet. T(10) Il-miżuri meħtieġa għall-implimentazzjoni ta’ din id-Direttivi għandhom jiġu adottati in konformità mad-Deċiżjoni tal-Kunsill 1999/468/KE tat-28 ta’ Ġunju 1999 li tpoġġi l-proċeduri għall-eżerċizzju ta’ poteri implimentattivi mogħtija lill-Kummissjoni [8].(11) Sabiex ma jinħolqux barrieri ġodda għall-moviment ħieles, l-Istati Membri għandhom iżommu lura milli jadottaw, għall-prodotti in kwestjoni, dispożizzjonijiet nazzjonali li m’hemmx ipprovdut għalihom permezz ta’ din id-Direttiva,ADOTTA DIN ID-DIRETTIVA:Artikolu 1Din id-Direttiva għandha tgħodd għall-prodotti ddefiniti fl-Anness I.Artikolu 2L-Istati Membri jistgħu, suġġett għad-Direttiva 90/496/KEE, jawtorizzaw iż-żieda ta’ vitamini u minerali mal-prodotti ddefiniti fil-parti I ta’ l-Anness tagħha.Artikolu 3Id-Direttiva 2000/13/KE għandha tgħodd għall-prodotti ddefiniti fl-Anness I, suġġett għall-kondizzjonijiet li ġejjin:1. (a) L-ismijiet ta’ prodotti mniżżla fl-Anness I għandhom japplikaw biss għall-prodotti li ssir referenza għalihom fih u għandhom, mingħajr preġudizzju għas-subparagrafu (b), jintużaw fil-kummerċ sabiex jingħarfu.(b) Bħala alternattiva għall-ismjiet tal-prodotti li saret referenza għalihom fis-subparagrafu (a), l-Anness III jipprovdi lista ta’ nomini partikolari. Dawn in-nomini jistgħu jintużaw fil-lingwa u bil-kondizzjonijiet stabbiliti fl-Anenss III.2. Jekk il-prodott jiġi minn tip wieħed ta’ frott, l-isem ta’dan ta’ l-aħħar għandu jkun sostitut għall-kelma "frott".3. Għall-prodotti manifatturati minn żewġ frottiet jew aktar, ħlief fejn jintuża l-meraq tal-lumi taħt il-kondizzjonijiet stabiliti fil-parti II.1 ta’ l-Anness I, l-ismijiet tal-prodott għandhom ikunu supplimentati minn lista tal-frott użat, f’ordni nieżla tal-volum tal-meraq jew purees ta’ frott użat. Iżda, fil-każ ta’ prodotti mmanifatturati minn tliet frottiet jew aktar, l-indikazzjoni tal-frott użat tista’ tinbidel bil-kliem "ħafna frott" jew kliem simili, jew minn numru ta’ frott użat.4. Għal meraq ta’ frott li ngħataw il-ħlewwa biż-żieda taz-zokkrijiet, l-isem tal-bejgħ għandu jinkludi l-kelma "sweetened" jew "biz-zokkor miżjud", segwit minn indikazzjoni tal-kwantità ta’ zokkor miżjud, ikkalkulat bħala materja xotta u espressa fi grammi għal kull litru.5. Ir-ristawrazzjoni tal-prodotti definiti fil-parti I ta’ l-Anness I għall-istat naturali tagħhom, permezz tas-sustanzi strettament meħtieġa għal din l-operazzjoni, m’għandhiex tinvolvi obbligu li jkun hemm lista ta’ ingredjenti użati miktuba fuq it-tikketti għal dan il-għan.Iż-żieda ta’ polpa jew ċelloli żejda mal-meraq tal-frott kif iddefinit fl-Anness II għandha tkun indikata fuq it-tikketta.6. Mingħajr preġudizzju lill-Artikolu 7(2) u (5) tad-Direttiva 2000/13/KE għal taħlit ta’ meraq tal-frott u meraq tal-frott minn konċentrat, u għal nektar tal-frott miksub kollu jew parzjalment minn prodott ikkonċentrat wieħed jew aktar, it-tikketta għandha tinkludi l-kliem "magħmul b’konċentrat(i)" jew "magħmul parzjalment b’konċentrat(i)", kif inhu xieraq. Dik l-informazzjoni għandha tinkiteb viċin ta’ l-isem tal-prodott, li tispikka minn kull sfond, f’karattri li jidhru b’mod ċar.7. Għal nektars ta’ frott, it-tikkettjar għandu jindika l-kontenut minimu ta’ meraq tal-frott, puree tal-frott jew kull taħlita ta’ dawn l-ingredjenti, bid-dikjarazzjoni "kontenut ta’ frott: … % minimu". Dik l-informazzjoni għandha tinsab fl-istess qasam ta’ viżjoni li fih jinsab l-isem tal-prodott.Artikolu 4L-ittikkettjar tal-meraq tal-frott ikkonċentrat li saret referenza għalih fil-parti I punt 2 ta’ l-Anness I mhux maħsub għall-forniment lill-konsumatur aħħari u għandu jkollu fuqu referenza li tindika l-preżenza u kwantità ta’ zokkrijiet miżjuda, jew meraq tal-lumi miżjud jew aġenti aċidifikanti kif inhu permess bid-Direttiva 95/2/KE tal-Parlament Ewropew u tal-Kunsill ta’ l-20 ta’ Frar 1995 dwar l-addittivi ta’ l-ikel altru minn kuluri u sweeteners [9]. Din ir-referenza għandha tidher fuq il-pakkett, fuq tikketta mwaħħla mal-pakkett jew fuq dokument li jakkumpanja l-prodott.Artikolu 5Għall-prodotti ddefiniti fl-Anness I, l-Istati Membri m’għandhomx jadottaw disposizzjonijet nazzjonali li m’humiex elenkati f’din id-Direttiva.Artikolu 6Mingħajr preġudizzju għad-Direttiva tal-Kunsill 89/107/KEE tal-21 ta’ Diċembru 1988 dwar l-approssimazzjoni tal-liġijiet ta’ l-Istati Membri li tikkonċerna l-addittivi awotirzzati għall-użu fl-oġġetti ta’ l-ikel maħsuba għall-konsum uman [10], jistgħu jintużaw biss it-trattamenti u sustanzi mniżżla fil-parti II ta’ l-Anness I u l-materja prima li jikkonformaw ma’ l-Annes II sabiex jiġu mmanifatturati l-prodotti definiti fil-parti I ta’ l-Anness I. Bara minn hekk, in-nektars tal-frott għandhom iħarsu d-dispożizzjonijiet ta’ l-Anness IV.Artikolu 7Il-miżuri meħtieġa għall-implimentazzjoni ta’ din id-Direttiva relatati ma’ l-argumenti li ssir referenza għalihom hawn taħt għandhom jiġu adottati in konformità mal-proċedura regolatorja li ssir referenza għaliha fl-Artikolu 8(2):- li din id-Direttiva tinġieb in konformità mal-leġislazzjoni ġenerali dwar l-oġġetti ta’ l-ikel,- adattazzjonijiet għall-progress tekniku.Artikolu 81. Il-Kummissjoni għandha tkun assistita mill-Kumitat Permanenti għall-Oġġetti ta’ l-Ikel (minn hawn ’ il quddiem imsejjaħ "il-kumitat") imwaqqaf permezz ta’ l-Artikolu 1 tad-Deċiżjoni Nru 69/414/KEE [11].2. Fejn issir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom jgħoddu.Il-perjodu stipulat fl-Artikolu 5(6) tad-Deċiżjoni 1999/468/KE għandu jkun ta’ tliet xhur.3. Il-Kumitat għandu jadotta r-regoli ta’ proċedura tiegħu.Artikolu 9Id-Direttiva 93/77/KEE titħassar b’effett mit-12 ta’ Lulju 2003.Referenzi għad-Direttiva li ġiet imħassra għandhom jiġu analizzati bħala referenzi għal din id-Direttiva.Artikolu 10L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva qabel it-12 ta’ Lulju 2003. Għandhom jgħarrfu lill-Kummissjoni minnufih dwar dan.Il-miżuri għandhom jiġu applikati sabiex:- jawtorizzaw il-marketing tal-prodotti ddefiniti fl-Anness I jekk jikkonformaw mad-definizzjonijiet u regoli stabbiliti f’din id-Direttiva, b’effett mit-12 ta’ Lulju 2003,- jipprojbixxu l-marketing ta’ prodotti li jonqsu milli jikkonformaw ma’ din id-Direttiva, b’effett mit-12 ta’ Lulju 2004.Iżda, il-marketing ta’ prodotti li jonqsu milli jikkonformaw ma’ din id-Direttiva iżda kienu ttikkettjati qabel it-12 ta’ Lulju 2004 in konformità mad-Direttiva 93/77/KEE jista’ jkompli sakemm jispiċċaw il-ħażniet.Meta l-Istati Membri jadottaw dawn il-miżuri, għandhom ikollhom fihom referenza għal din id-Direttiva jew ikunu akkumpanjati minn din ir-referenza fil-ħin tal-pubblikazzjoni uffiċjali tagħhom. Il-metodi ta’ kif issir din ir-referenza għandhom jitpoġġew mill-Istati Membri.Artikolu 11Din id-Direttiva għandha tidħol fis-seħħ dak in-nhar li tkun ippublikata fil-Ġurnal Uffiċjali tal-Komunitajiet Ewropej.Artikolu 12Din id-Direttiva hija indirizzata lill-Istati Membri.Magħmula fi Brussel, fl-20 ta’ Diċembru 2001.Għall-KunsillIl-PresidentC. Picqué[1] ĠU C 231, tad-09.08.1996, p. 14.[2] ĠU C 279, ta’ l-1.10.1999, p. 92.[3] ĠU C 56, ta’ l-24.02.1997, p. 20.[4] ĠU L 244, tat-30.9.1993, p. 23. Direttiva kif ġiet emendata l-Aħħar bl-Att ta’ Adeżjoni ta’ l-1994.[5] ĠU L 311, ta’ l-1.12.1975, p. 40.[6] ĠU L 109, tas-06.05.2000, p. 29.[7] ĠU L 276, tas-06.10.1990, p. 40.[8] ĠU L 184, tas-07.07.1999, p. 23.[9] ĠU L 61, tat-18.03.1995, p. 1. Id-Direttiva kif l-aħħar emendata mid-Direttiva 98/72/KE (ĠU L 295, ta’ l-04.11.1998, p. 18).[10] ĠU L 40, tal-11.2.1989, p. 27. Direttiva kif l-aħħar emendata bid-Direttiva 94/34/KE (ĠU L 237, ta’ l-10.9.1994, p.1.).[11] ĠU L 291, tad-19.11.1969, p. 9.--------------------------------------------------L-ANNESS IISMIJIET TA’ PRODOTTI, DEFINIZZJONIJIET TA’ PRODOTTI U KARATTERISTIĊII. DEFINIZZJONIJIET1. (a) Meraq tal-frottIl-prodott fermentabbli iżda mhux iffermentat miksub minn frott li huwa f’saħħtu u misjur, frisk jew ippreservat bil-kesħa, ta’ tip wieħed jew aktar imħallat flimkien, li għandu l-istess kulur, palat u togħma karatteristika tipika tal-meraq tal-frott li jiġi minnu. Palat, polpa u ċelloli mill-meraq li jiġu sseparati waqt l-iproċessar jistgħu jingħataw lura lill-istess meraq.Fil-kas ta’ frott taċ-ċitru, il-meraq tal-frott għandu jiġi mill-endokarpu. Il-meraq tal-lajm, iżda, jista’ jinkiseb mill-frotta sħiħa, bi proċessi xierqa ta’ produzzjoni, li bihom il-proporzjon tal-kostitwenti tal-parti ta’ barra tal-frotta titnaqqas għal minimu.(b) Meraq tal-frott minn konċentratIl-prodott miksub billi jintefa’ lura fil-meraq ta’ frott ikkonċentrat l-ilma maħruġ minn dak il-meraq waqt il-konċentrazzjoni, u jintefgħu lura l-palati, u, jekk xiearq, il-polpa u ċ-ċelloli li ntilfu mill-meraq iżda reġgħu nġabru waqt il-proċess ta’ produzzjoni tal-meraq tal-frott in kwestjoni jew tal-meraq tal-frott ta’ l-istess tip. L-ilma miżjud għandu juri karatteristiċi xierqa, partikolament mill-lati kimiċi, mikrobijoloġiċi u organoleptiċi, b’tali mod sabiex jiggarantixxu l-kwalitajiet essenzjali tal-meraq.Il-prodotti miksuba b’hekk għandhom juru karatteristiċi organolettiċi u analitiċi mill-inqas ekwivalenti għal dawk ta’ tip ta’ meraq medju miksub minn frott ta’ l-istess tip fi ħdan it-tifsira ta’ (a).2. Meraq ta’ frott ikkonċentratIl-prodotti miksuba minn meraq tal-frott ta’ tip wieħed jew aktar bit-tneħħija fiżika ta’ proporzjon speċifika tal-kontenut ta’ l-ilma. Fejn il-prodott huwa maħsub għall-konsum dirett, dik it-tneħħija għandha tkun ta’ mill-inqas 50 %.3. Meraq tal-frott imnixxef/trabIl-prodott miksub minn meraq tal-frott ta’ tip wieħed jew aktar bit-tneħħija fiżika ta’ kważi l-kontenut kollu ta’ l-ilma.4. Nektar tal-frott(a) Il-prodott fermentabbli iżda mhux iffermentat miksub biż-żieda ta’ ilma u zokkor u/jew għasel mal-prodotti ddefiniti fil-punti 1, 2 u 3, mal-puree tal-frott jew ma’ taħlita ta’ dawk il-prodotti, dak l-prodott, barra minn hekk, jilħaq il-ħtiġijiet ta’ l-Anness IV.Iż-żieda ta’ zokkor u/jew għasel huwa permess sa’ 20 % tal-piż totali tal-prodott lest.Fejn in-nektars ta’ frott huma mmanifatturati mingħajr zokkor miżjud jew b’valur baxx ta’ enerġija, iz-zokkrijiet jistgħu jinbidlu kollha jew parzjalment bi sweeteners, in konformità mad-Direttiva 94/35/KE tal-Parlament Ewropew u tal-Kunsill tat-30 ta’ Ġunju 1994 dwar sweeteners għall-użu fl-affarijiet ta’ l-ikel [1].(b) Permezz ta’ deroga minn (a), il-frott imniżżel f’parti II u III ta’ l-Anness IV u berquq jistgħu jintużgħu, individwalment jew imħalltin flimkien, sabiex jiġu mmanifatturati nektars mingħajr iż-żieda ta’ zokkor, għasel u/jew sweeteners.II. INGREDJENTI AWOTRIZZATI, TRATTAMENTI U SUSTANZI1. Ingredjenti awtorizzati- Skond l-Artikolu 2, iż-żieda ta’ vitamini u minerali tista’ tkun awtorizzata fil-każ tal-prodotti ddefiniti fil-Parti I, suġġett għad-Direttiva 90/496/KEE.- Palat, polpa u ċelloli mitfugħin lura mal-meraq tal-frott definit fil-parti I.1(a) għandhom ikunu separati minn dak il-meraq waqt il-proċess,billi l-palat, polpa u ċelloli mitfugħin lura mal-meraq tal-frott definit fil-parti I.1(b) jista’ jkun ukoll mill-meraq tal-frott ta’ l-istess tip.Għall-meraq tal-frott biss, jistgħu jintefgħu lura l-imluħa ta’ l-aċidi tartariċi.- Għall-prodotti ddefiniti fil-parti I.1, 2 u 3, altru mill-meraq tal-lanġas jew għeneb, iż-żieda ta’ zokkrijiet hija awtorizzata- sabiex tiġi rregolata t-togħma aċiduża, il-kwantitajiet ta’ zokkrijiet miżjuda, espressi bħala materja xotta, ma jistgħux ikunu aktar minn 15-il gramma għal kull litru ta’ meraq.- għall-għanijiet ta’ ħlewwa, il-kwantità ta’ zokkrijiet miżjuda, espressi bħala materja xotta, ma’ jistgħux ikunu aktar minn 150 g għal kull litru ta’ meraq.iżda l-ammont ta’ zokkor totali miżjud sew sabiex tiġi rregolata t-togħma aċiduża u għall-għanijiet ta’ ħlewwa ma’ jistax ikun aktar minn 150 g għal kull litru.- Għall-prodotti ddefiniti fil-parti I.1, 2, 3 u 4, sabiex tiġi rregolata t-togħma aċiduża, iż-żieda ta’ meraq tal-lumi u/jew meraq tal-lumi kkonċentrat sa 3 g għal kull litru ta’ meraq, espress bħala aċidu ċitriku anidru, huwa awtorizzat.- Id-dijossidu tal-karbonju, bħala ingredjent, huwa awtorizzat.Iż-żieda sew taz-zokkor u tal-meraq tal-lumi, sew jekk ikkonċentrat u sew jekk le, jew aġenti għall-aċidifikazzjoni kif inhu permess bid-Direttiva 95/2/KE għall-istess meraq tal-frott hija pprojbita.2. Trattamenti u sustanzi awtorizzati- Proċessi ta’ estrazzjoni mekkanika- Il-proċessi fiżiċi tas-soltu, li jinkludu estrazzjoni bl-ilma in-line (diffusion) tal-parti tal-frott li tittiekel altru mill-għeneb fil-manifattura tal-meraq tal-frott ikkonċentrat, sakemm il-meraq tal-fortt ikkonċentrat miksuba b’hekk jikkonformaw mal-parti I.1. L-użu ta’ ċerti proċessi u trattamenti jistgħu jkunu limitati jew ipprojbiti in konformità mal-proċeduri stabbiliti fl-Artikolu 8(2).- Għall-meraq ta’ l-għeneb, fejn ikun intuża s-sulfitation bid-dijossidu tal-kubrit ta’ l-għeneb, id-desulfitation b’mezzi fiżiċi huwa awtorizzat, sakemm il-kwantità totali ta’ SO2 preżenti fil-prodott finali ma tkunx aktar minn 10 mg/l.- Enżimi pectolytic.- Enżimi proteolytic.- Enżimi amylolytic.- ġelatina li tittiekel,- Tannins.- Bentonite.- Silicon aerogel.- Charcoal.- Chemically inert filtration adjuvant u aġenti tal-preċipitazzjoni (eż. perlite, washed diatomite, cellulose, insoluble polyamide, polyvinylpolypyrolidon, polystyrene), li jħarsu d-Direttivi tal-Komunità dwar materjali u affarijiet maħsuba li jiġu f’kuntatt ma’ l-oġġetti ta’ l-ikel.- Chemically inert adsorption adjuvants li jħarsu d-Direttivi dwar materjali u affarijiet li maħsuba li jiġu f’kuntatt ma’ l-oġġetti ta’ l-ikel, u li jintużaw sabiex inaqqsu l-kontenut ta’ limonoid u naringin fil-frott taċ-ċitru mingħajr ma jaffettwa sinjifikament il-limonoid glucosides, aċidu, zokkrijiet (li jinkludu l-oligosaccharides) jew kontenut minerali.[1] ĠU L 237, ta’ l-10.9.1994, p. 3. Direttiva kif l-aħħar emendata bid-Direttiva 96/83/KE (ĠU L 48, tad-19.2.1997, p. 16).--------------------------------------------------L-ANNESS IIDEFINIZZJONIJIET TA’ MATERJI PRIMIGħall-iskopijiet ta’ din id-Direttiva it-tifsiriet li ġejjin għandhom japplikaw:1. FrottIl-frott kollu. Għall-għanijiet ta’ din id-Direttiva, it-tadam m’huwiex ikkunsidrat bħala frott.2. Puree tal-frott:Il-prodott fermentabbli iżda mhux iffermentat miksub billi tissaffa l-parti li tittiekel minn frott sħiħ jew imqaxxar mingħajr ma jitneħħa l-meraq.3. Puree konċentrat tal-frott:Il-prodott miksub mill-puree tal-frott bit-tneħħija fiżika ta’ proporzjon speċifiku mill-kontenut ta’ l-ilma tiegħu.4. ZokkrijietGħall-produzzjoni ta’:(a) nektars tal-frott:- zokkrijiet kif inhuma ddefiniti bid-Direttiva tal-Kunsill 2001/111/KE ta’ l-20 ta’ Diċembru 2001 relatati ma’ ċertu zokkrijiet maħsuba għall-konsum uman [1]- ġulepp tal-fructose.- zokkrijiet miksuba mill-frott;(b) meraq tal-frott minn konċentrat:- zokkrijiet kif iddefiniti bid-Direttiva 2001/111/KE,- ġulepp tal-fructose.(ċ) meraq tal-frott: iz-zokkrijiet imniżżlin f’(b) li fihom anqas minn 2 % ilma.5. GħaselIl-prodotti definiti bid-Direttiva tal-Kunsill 2001/110/KE ta’ l-20 ta’ Diċmebru 2001 relatati ma’ l-għasel [2].6. Polpa jew ċelloliIl-prodotti miksuba mill-partijiet li jittieklu tal-frott ta’ l-istess tip mingħajr ma jitneħħa l-meraq. Barra minn hekk, għall-meraq taċ-ċitru, il-polpa jew ċelloli huma l-boroż tal-meraq miksuba mill-endokarpu.[1] Ara paġna 53 ta’ dan il-Ġurnal Uffiċċjali.[2] Ara paġna 47 ta’ dan il-Ġurnal Uffiċċjali.--------------------------------------------------L-ANNESS IIINOMINI PARTIKOLARI GĦAL ĊERTI PRODOTTI MNIŻŻLIN FL-ANNESS I(a) "vruchtendrank", għal nektars tal-frott;(b) "Süßmost"Id-deskrizzjoni "Süßmost" tista’ tintuża biss flimkien ma’ l-ismijiet tal-prodott "Fruchtsaft" jew "Fruchtnektar";- għal nektar tal-frott misub esklussivament minn meraq tal-frott, meraq tal-frott ikkonċentrat jew taħlita ta’ dawn il-prodotti, li m’għandhomx togħma tajba fl-istat naturali tagħhom minħabba l-aċidità għolja tagħhom,- għal meraq tal-frott miksub mil-lanġas, biż-żieda ta’ tuffieħ fejn xieraq, iżda mingħajr zokkor miżjud;(ċ) "succo e polpa" jew "sumo e polpa", għal nektars tal-frott miksuba esklussivament minn puree tal-frott u/jew puree tal-frott ikkonċentrat;(d) "æblemost", għall-meraq tat-tuffieħ mingħajr zokkor miżjud;(e) - "sur … saft", flimkien ma’ l-isem (bid-Daniż) tal-frott użat, għal meraq mingħajr zokkor miżjud miksub minn ribes, ċirasa, redcurrants, whitecurrants, lampun, frawli jew elderberries,- "sød … saft" jew "sødet … saft" flimkien ma’ l-isem (bid-Daniż) tal-frott użat, għal meraq miksub minn dan il-frott, b’aktar minn 200 g zokkor miżjud ma’ kull litru;(f) "äpplemust", għal meraq tat-tuffieħ mingħajr zokkor miżjud;(g) "mosto", sinonima ta’ meraq ta’ l-għeneb.--------------------------------------------------L-ANNESS IVDISPOSIZZJONIJIET SPEĊJALI RELATATI MA' NEKTARS TAL-FROTTNektars tal-frott magħmulha minn | Kontenut minimu ta' meraq u/jew puree (% ta' volum tal-prodott lest) |I.Frott b'meraq aċidiku li m'għandux togħma tajba fl-istat naturaliPassion fruit | 25 |Quito naranjillos | 25 |Ribes | 25 |Whitecurrants | 25 |Redcurrants | 25 |Gooseberries | 30 |Sallow-thorn berries | 25 |Sloes | 30 |Għanbaqar | 30 |Quetsches | 30 |Rowanberries | 30 |Rose hips | 40 |Ċirasa morra | 35 |Ċirasa oħra | 40 |Mirtilli | 40 |Sebuq | 50 |Lampun | 40 |Berquq | 40 |Frawli | 40 |Ċawsli/blackberries | 40 |Cranberries | 30 |Sfarġel | 50 |Lumi u lajm | 25 |Frott ieħor ta' din il-kategorija | 25 |II.Frott ta' aċidità baxxa, b'ħafna polpa jew togħma qawwija b'meraq li m'għandux togħma tajba fl-istat naturali tiegħuMangu | 25 |Banana | 25 |Gwava | 25 |Papayas | 25 |Lychees | 25 |Azeroles (Naspli Neapolitan) | 25 |Soursop | 25 |Bullock's heart jew custard apple | 25 |Tuffieħ taz-zokkor | 25 |Rummien | 25 |Cashew fruits | 25 |Għanbaqar spanjol | 25 |Umbu | 25 |Frott ieħor ta' din il-kategorija | 25 |III.Frott b'meraq ta' togħma tajba fl-istat naturaliTuffieħ | 50 |Lanġas | 50 |Ħawħ | 50 |Frott taċ-ċitru ħlief lumi u lajm | 50 |Ananas | 50 |Frott ieħor ta' din il-kategorija | 50 |--------------------------------------------------


title: Id-Direttiva 1999/4/KE tal-Parlament Ewropew u tal-Kunsill tat-22 ta' Frar 1999 li għandha x'taqsam ma' l-estratti tal-kafè u l-estratti taċ-ċikwejra

text:
Avviż Legali Importanti

|

31999L0004

Official Journal L 066 , 13/03/1999 P. 0026 - 0029

		Id-Direttiva 1999/4/KE tal-Parlament Ewropew u tal-Kunsilltat-22 ta' Frar 1999li għandha x'taqsam ma' l-estratti tal-kafè u l-estratti taċ-ċikwejraIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 100a tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali [2],Waqt li i jaġixxu skond il-proċedura stabbilita fl-Artikolu 189b tat-Trattat [3], fid-dawl tat-test konġunt approvat mill-Kumitat tal-Konċiljazzjoni fit-8 ta' Diċembru 1998,Billi ċerti Direttivi vertikali li għandhom x'jaqsmu ma' l-ikel għandhom jiġu ssimplifikati sabiex jitqiesu biss il-ħtiġiet essenzjali li għandhom jintlaħqu mill-prodotti li jkopru sabiex dawn il-prodotti jkunu jistgħu jiċċirkolaw liberament fis-suq intern, skond il-konklużjonijiet tal-Kunsill Ewropew li ltaqa' f'Edinburgu fil-11 u t-12 ta' Diċembru 1992, u kkonfermati minn dawk tal-Kunsill Ewropew fi Brussel fl-10 u l-11 ta' Diċembru 1993;Billi d-Direttiva tal-Kunsill 77/436/KEE tas-27 ta' Ġunju 1977 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-estratti tal-kafè u l-estratti taċ-ċikwejra [4] kienet iġġustifikata mill-fatt illi d-differenzi bejn il-liġijiet nazzjonali dwar l-estratti tal-kafè u l-estratti taċ-ċikwejra jistgħu jirriżultaw f'kondizzjonijiet ta' kompetizzjoni mhux ġusta li jistgħu iqarrqu bil-konsumaturi, u b'hekk ikollhom effett dirett fuq l-istabbiliment u l-funzjonament tas-suq komuni;Billi d-Direttiva msemmija hawn fuq ġiet konsegwentement iddisinjata sabiex tiddefinixxi l-estratti tal-kafè u l-estratti taċ-ċikwejra, sabiex tistabbilixxi liema sustanzi jistgħu jiġu miżjuda matul il-fabbrikazzjoni tagħhom, sabiex jiġu stabbiliti regoli komuni li jirrigwardaw l-imballaġġ u l-ittikkettjar ta' dawn l-estratti u sabiex jiġu speċifikati l-kondizzjonijiet li fuqhom jistgħu jintużaw id-denominazzjonijiet partikolari użati għal uħud minn dawn il-prodotti, sabiex tiġi żgurata l-libertà tal-moviment tagħhom ġewwa l-Komunità;Billi d-Direttiva 77/436/KEE għandha tinġieb f'konformità mal-leġislazzjoni ġenerali Komunitarja dwar l-oġġetti ta' l-ikel, partikolarment il-leġislazzjoni dwar l-ittikkettjar u l-metodi ta' l-analiżi;Billi l-Kummissjoni qiegħda tippjana li tipproponi, kemm jista' jkun malajr u f'kull każ qabel l-1 ta' Lulju 2000, l-inklużjoni fid-Direttiva 80/232/KEE [5] ta' firxa ta' piżijiet nominali għall-prodotti ddefiniti b'din id-Direttiva;Billi r-regoli ġenerali ta' l-ittikkettjar ta' l-ikel stabbiliti fid-Direttiva tal-Kunsill 79/112/KEE tat-18 ta' Diċembru 1978 dwar l-approssimazzjoni tal-liġijiet ta' l-Istati Membri li għandhom x'jaqsmu ma' l-ittikkettjar, il-preżentazzjoni u r-reklamar ta' l-oġġetti ta' l-ikel għall-bejgħ lill-aħħar konsumatur [6] għandhom japplikaw bla ħsara għal ċerti kondizzjonijiet;Billi, skond il-prinċipju ta' proporzjonalità, din id-Direttiva ma tmurx lil hinn minn dak meħtieġ sabiex jintlaħqu l-għanijiet segwiti, skond it-tielet paragrafu ta' l-Artikolu 3b tat-Trattat;Billi, meta din id-Direttiva tiġi adattata fil-ġejjieni għad-dispożizzjonijiet ġenerali Komunitarji dwar l-oġġetti ta' l-ikel, il-Kummissjoni se tkun megħjuna mill-Kumitat Permanenti ta' l-Oġġetti ta' l-Ikel, stabbilit bid-Deċiżjoni 69/414/KEE [7];Billi, sabiex jiġi evitat il-ħolqien ta' ostakoli ġodda għall-moviment liberu, l-Istati Membri għandom iżommu lura milli jadottaw, għal prodotti inkwistjoni, dispożizzjonijiet nazzjonali li m'hemmx provvediment għalihom f'din id-Direttiva,ADOTTAW DIN ID-DIRETTIVA:L-Artikolu 1Din id-Diretiva tirrigwarda l-estratti tal-kafè u l-estratti taċ-ċikwejra kif iddefiniti fl-Anness.Din id-Direttiva ma tapplikax għall- "café torrefacto soluble".L-Artikolu 2Id-Direttiva 79/112/KEE għandha tapplika għall-prodotti ddefiniti fl-Anness bla ħsara għall-kondizzjonijiet li ġejjin:(a) l-ismijiet tal-prodotti elenkati fl-Anness għandhom japplikaw biss għall-prodotti imsemmija fih u għandhom jintużaw fil-kummerċ sabiex jiġu ddenominati. Dawn l-ismijiet għandhom jiġu ssupplimentati bil-kliem:- "paste" jew "fil-għamla ta' paste" jew- "likwidu" jew "fil-għamla likwida" kif ikun xieraq.Madankollu, l-ismijiet tal-prodotti jistgħu jiġu ssupplimentati bit-terminu "ikkonċentrat":- fil-każ tal-prodott iddefinit fil-punt 1(ċ) ta' l-Anness, sakemm il-kontenut tas-sustanza niexfa ibbażat fuq il-kafè jkun aktar minn 25 % skond il-piż,- fil-każ tal-prodott iddefinit fil-punt 2(ċ) ta' l-Anness, sakemm il-kontenut tas-sustanza niexfa ibbażat fuq iċ-ċikwejra ikun aktar minn 45 % skond il-piż;(b) l-ittikkettjar għandu jinkludi t-terminu "iddekaffeinat" fil-każ tal-prodotti ddefiniti fil-punt 1 ta' l-Anness, sakemm il-kontenut tal-kaffeina anidra ma jaqbiżx iż-0,3 % skond tal-piż tas-sustanza niexfa bbażata fuq il-kafè. Dan it-tagħrif għandu jkun fl-istess firxa tal-vista bħad-deskrizzjoni tal-bejgħ;(ċ) fil-każ tal-prodotti ddefiniti fil-punti 1(ċ) u 2(ċ) ta' l-Anness, it-tikketta għandha tinkludi t-termini "ma'…", "ippriservat bi…", "bi… miżjud/a" jew "inkaljat bi…" segwiti bl-isem/ismijiet tat-tipi taz-zokkor użat/i.Dan it-tagħrif għandu ikun fl-istess firxa tal-vista bħad- deskrizzjoni tal-bejgħ;(d) l-ittikkettjar għandu jindika, fil-każ tal-prodotti ddefiniti fil-punti 1(b) u (ċ) ta' l-Anness, il-kontenut minimu tas-sustanza niexfa bbażata fuq il-kafè u, fil-każ tal-prodotti ddefiniti fil-punti 2(b) u (ċ) ta' l-Anness, il-kontenut minimu tas-sustanza niexfa bbażata fuq iċ-ċikwejra. Dawn il-kontenuti għandhom jiġu espressi bħala perċentwal skond il-piż tal-prodott lest.L-Artikolu 3Għall-prodotti ddefiniti fl-Anness, l-Istati Membri ma għandhomx jadottaw id-dispożizzjonijiet nazzjonali li m'hemmx provvediment għalihom f'din id-Direttiva.L-Artikolu 4Id-deċiżjoni sabiex din id-Direttiva tinġieb f'konformità mad-dispożizzjonijiet ġenerali li japplikaw għall-oġġetti ta' l-ikel għandha ssir skond il-proċedura stabbilita fl-Artikolu 5.L-Artikolu 51. Il-Kummissjoni għandha tiġi megħjuna mill-Kumitat Permanenti ta' l-Oġġetti ta' l-Ikel, minn issa 'l quddiem riferit bħala "il-Kumitat", kompost mir-rappreżentanti ta' l-Istati Membri u ppresedut minn rappreżentant tal-Kummissjoni.2. Ir-rappreżentant tal-Kummissjoni għandu jissottometti lill-Kumitat abbozz tal-miżuri li jridu jittieħdu. Il-Kumitat għandu jagħti l-opinjoni tiegħu dwar l-abbozz fil-limitu taż-żmien li l-President jista' jistabbilixxi skond l-urġenza tal-każ. L-opinjoni għandha tiġi mogħtija bil-maġġoranza stabbilita fl-Artikolu 148(2) tat-Trattat fil-każ tad-deċiżjonijiet li l-Kunsill ikun meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fil-Kumitat għandhom jiġu ppeżati skond kif stabbilit f'dak l-Artikolu. Il-President ma għandux jivvota.Il-Kummissjoni għandha tadotta l-miżuri previsti jekk ikunu skond l-opinjoni tal-Kumitat.Jekk il-miżuri previsti ma jkunux skond l-opinjoni tal-Kumitat, jew jekk l-ebda opinjoni ma tiġi mogħtija, il-Kummissjoni għandha tissottometti mingħajr dewmien lill-Kunsill proposta li jkollha x'taqsam mal-miżuri li jridu jittieħdu. Il-Kunsill għandu jaġixxi b'maġġoranza kkwalifikata.Jekk, meta jiskadi l-perjodu taż-żmien ta' tliet xhur mid-data li fiha l-materja kienet ġiet riferita lilu, il-Kunsill ma jkunx aġixxa, il-miżuri proposti għandhom jiġu adottati mill-Kummissjoni.L-Artikolu 6Id-Direttiva 77/436/KEE b'dan għandha tiġi mħassra b'effett mfit-13 ta' Settembru 2000.Ir-referenzi għad-Direttiva li ġiet imħassra għandhom jinftiehmu bħala referenzi għal din id-Direttiva.L-Artikolu 71. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva mhux aktar tard mit-13 ta' Settembru 2002. Għandhom jgħarrfu minnufih lill-Kummissjoni b'dan.Il-liġijiet, ir-regolamenti u d-dispożizzjonijiet amministrattivi għandhom jiġu applikati sabiex:- jawtorizzaw it-tqegħid fis-suq tal-prodotti ddefiniti fl-Anness jekk jikkonformaw mad-definizzjonijiet u r-regoli stabbiliti f'din id-Direttiva, b'effett mit-13 ta' Settembru 2000,- jipprojbixxu t-tqegħid fis-suq tal-prodotti li jonqsu li jikkonformaw ma' din id-Direttiva, b'effett mit-13 ta' Settembru 2001. Madankollu, it-tqegħid fis-suq tal-prodotti li jonqsu milli jikkonformaw ma' din id-Direttiva imma ttikkettjati qabel it-13 ta' Settembru 2001 skond id-Direttiva 77/436/KEE għandhom jissoktaw jiġu permessi sakemm jiġu eżawriti l-ħażniet.Meta l-Istati Membri jadottaw dawn il-miżuri, dawn ta' l-aħħar għandu jkun fihom referenza għal din id-Direttiva jew għandhom ikunu akkumpanjati b'din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-liġijiet domestiċi li huma jadottaw fil-qasam kopert b'din id-Direttiva.L-Artikolu 8Din id-Direttiva għandha tidħol fis-seħħ fil-jum tal-pubblikażzjoni tagħha fil-Ġurnal Uffiċjali tal-Komunitajiet Ewropej.L-Artikolu 9Din id-Direttiva hija indirizzata lill-Istati Membri.Magħmula fi Brussel, fit-22 ta' Frar 1999.Għall-Parlament EwropewIl-PresidentJ. M. Gil-roblesGħall-KunsillIl-PresidentK.-H. Funke[1] ĠU C 231, tad-9.8.1996, p. 24.[2] ĠU C 56, ta' l-24.2.1997, p. 20.[3] L-Opinjoni tal-Parlament Ewropew tat-23 ta' Ottubru 1997 (ĠU C 339, ta' l-10.11.1997, p. 129), il-Pożizzjoni Komuni tal-Kunsill tat-30 ta' April 1998 (ĠU C 204, tat-30.6.1998, p. 25) u d-Deċiżjoni tal-Parlament Ewropew tas-16 ta' Settembru 1998 (ĠU C 313, tat-12.10.1998, p. 90). Id-Deċiżjoni tal-Kunsill tal-25 ta' Jannar 1999. Id-Deċiżjoni tal-Parlament Ewropew tal-11 ta' Frar 1999.[4] ĠU L 172, tat-12. 7.1977, p. 20. Id-Direttiva kif l-aħħar emendata bl-Att ta' l-Adeżjoni ta' l-1985.[5] ĠU L 51, tal-25.2.1980, p. 1. Id-Direttiva kif l-aħħar emendata bid-Direttiva 87/356/KEE (ĠU L 192, tal-11.7.1987, p. 48).[6] ĠU L 33, tat-8.2.1979, p. 1. Id-Direttiva kif l-aħħar emendata bid-Direttiva 97/4/KEE tal-Parlament Ewropew u tal-Kunsill (ĠU L 43, ta' l-14.2.1997, p. 21).[7] ĠU L 291, tad-19.11.1969, p. 9.--------------------------------------------------L-ANNESSID-DESKRIZZJONIJIET, ID-DEFINIZZJONIJIET U L-KARATTERISTIĊI TAL-PRODOTTI1. "L-Estratt tal-kafè", "l-estratt tal-kafè li jinħall", "il-kafè li jinħall" jew "il-kafè instantanju"Dan ifisser il-prodott ikkonċentrat miksub b'estrazzjoni mill-kafena inkaljata bl-użu ta' l-ilma biss bħala l-mezz ta' l-estrazzjoni u jeskludi kull proċess ta' idrolisi li jinvolvi ż-żieda ta' aċidu jew ta' bażi. Minbarra dawn is-sustanzi li ma jinħallux li huma teknikament impossibbli li jiġu eliminati, u ż-żjut li ma jinħallux li jiġu mill-kafè, l-estratt tal-kafè għandu jkun fih biss il-kostitwenti li jinħallu u aromatiċi tal-kafè. L-Istati Membri għandhom jiżguraw illi l-metodi użati sabiex jiġi stabbilit il-kontenut ta' karboidrat liberu u totali tat-tipi tal-kafè li jinħall huma skond il-paragrafi 1 u 2 ta' l-Anness mad-Direttiva tal-Kunsill 85/591/KEE tal-20 ta' Diċembru 1985 rigward l-introduzzjoni tal-metodi Komunitarji tat-teħid tal-kampjuni u l-analiżi għall-monitoraġġ ta' l-oġġetti ta' l-ikel maħsuba għall-konsum mill-bniedem [1] u li jkunu ikkonvalidati jew standardizzati, jew diġà jew kemm jista' jkun malajr.Il-kontenut tas-sustanza niexfa ibbażata fuq il-kafè għandu jkun:(a) mhux inqas minn 95 % skond il-piż fil-każ ta' l-estratt niexef tal-kafè;(b) minn 70 % sa 85 % skond il-piż fil-każ tal-paste ta' l-estratt tal-kafè;(ċ) minn 15 % sa 55 % skond il-piż fil-każ ta' l-estratt likwidu tal-kafè;L-estratt tal-kafè fil-għamla solida jew paste ma għandu jkun fih l-ebda sustanza oħra għajr dawk idderivati mill-estrazzjoni tal-kafè. L-estratt likwidu tal-kafè jista' jkun fih tipi ta' zokkor li jittiekel, sewwa nklajat u sewwa le, fi proporzjon li ma jaqbiżx it-12 % tal-piż.2. "L-Estratt taċ-ċikwejra", "iċ-ċikwejra li tinħall" jew "iċ-ċikwejra instantanja"Dan ifisser il-prodott ikkonċentrat miksub mill-estrazzjoni taċ-ċikwejra inkaljata bl-użu ta' l-ilma biss bħala l-mezz ta' l-estrazzjoni u jeskludi kull proċess ta' idrolisi li jinvolvi ż-żieda ta' aċidu jew ta' bażi."Iċ-Ċikwejra" tfisser l-għeruq taċ-Cichorium Intybus L., mhux użati għall-produzzjoni taċ-ċikwejra witloof, is-soltu użata għat-tħejjija tax-xorb, imnaddfa kif jixraq sabiex tiġi mnixxfa jew inkaljata.Il-kontenut tas-sustanza niexfa bbażata fuq iċ-ċikwejra għandu jkun:(a) mhux inqas minn 95 % skond il-piż fil-każ ta' l-estratt niexef taċ-ċikwejra;(b) minn 70 % sa 85 % skond il-piż fil-każ ta' paste ta' l-estratt taċ-ċikwejra;(ċ) minn 25 % sa 55 % skond il-piż fil-każ ta' l-estratt likwidu taċ-ċikwejra;L-estratt taċ-ċikwejra fil-għamla solida jew paste ma jistax ikun fih aktar minn 1 % skond il-piż tas-sustanzi li ma jiġux miċ-ċikwejra.L-estratt likwidu taċ-ċikwejra jista' jkun fih tipi ta' zokkor li jittiekel, sewwa jekk inkaljat u sewwa jekk le, għal proporzjon li ma jaqbiżx il-35 % tal-piż.[1] ĠU L 372, tal-31.12.1985, p. 50.--------------------------------------------------


title: Id-Direttiva Nru 2003/74/KE tal-Parlament Ewropew u tal-Kunsill tat-22 ta' Settembru 2003 li temenda d-Direttiva tal-Kunsill nru. 96/22/KE dwar il-projbizzjoni ta' l-użu, fit-trobbija tal-bhejjem, ta' sustanzi li għandhom effett ormonali jew tireostatiku u ta' agonisti beta

text:
Avviż Legali Importanti

|

32003L0074

Official Journal L 262 , 14/10/2003 P. 0017 - 0021

		Id-Direttiva Nru 2003/74/KE tal-Parlament Ewropew u tal-Kunsilltat-22 ta' Settembru 2003li temenda d-Direttiva tal-Kunsill nru. 96/22/KE dwar il-projbizzjoni ta' l-użu, fit-trobbija tal-bhejjem, ta' sustanzi li għandhom effett ormonali jew tireostatiku u ta' agonisti betaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi il-Komunitajiet Ewropej, u partikolarment l-Artikolu 152(4)(b) tiegħu,Wara li kkunsidraw il-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali Ewropew [2],Wara li kkonsultaw mal-Kumitat tar-Reġjuni,Filwaqt li jaġixxu skond il-proċedura preskritta fl-Artikolu 251 tat-Trattat [3],Billi:(1) L-Artikolu 3(a) tad- Direttiva nru 96/22/KE [4] jeħtieġ li l-Istati Membri jipprojbixxu l-għotja, lill-annimali tar-razzett, sustanzi li għandhom, inter alia, effet estroġeniku, androġeniku jew ġestaġenu. Madankollu l-għotja ta' dawk is-sustanzi lill-annimali tar-razzett tista' tkun awtorizzata, biss jekk is-sustanzi huma użati għall-skopijiet terapewtiċi jew trattament żootekniku, skond id- dispożizzjonijiet ta' l-Artikolu 4, 5u 7 ta' dik id-Direttiva.(2) L-Artikolu 11(2) tad- Direttiva nru 96/22/KE jeħtieġ li l-Istati Membri jipprojbixxu l-importazzjoni minn pajjiżi terzi ta' annimali tar-razzett jew ta' l-akwakultura, liema annimali ġew mogħtija s-sustanzi jew prodotti msemmija fl-Artikolu 3(a) tad- Direttiva, kemm-il darba ma ġewx mogħtija dawk il-prodotti skond id-dispożizzjonijiet u l-ħtiġijiet stabbiliti fl-Artikolu 4, 5 u 7 tiegħu, kif ukoll fuq laħamjew prodotti miksuba minn annimali li l-importazzjoni tagħhom hija pprojbita.(3) Fid- dawl tar-riżultati ta' każ ta' arranġament ta' tilwima miġjuba quddiem l-Organizzazzjoni Dinjija għall-Kummerċ (WTO) minn l-Istati Uniti ta' L-Amerika u l-Kanada (il-każ ta' l-Ormoni) [5] u r-rakkomandazzjonijiet magħmula dwaru mill-Korp ta' Arranġament ta' Tilwim tal-WTO fit-13 ta' Frar 1998, il-Kummissjoni mill-ewwel bdiet stima komplimentari tar-riskji, skond l-obbligi taħt il-Ftehim dwar l-applikazzjoni ta' miżuri sanitarji u fito-sanitarji (WTO-GATT) [6] kif ġie interpretat mill-korp tal-appell fil-każ ta' l-Ormoni, tas-sitt sustanzi ormonali (estradjol 17ß, testosteron, proġesteron, trenbolone aċetat, żeranol u melenġestrol aċetat) li l-għotja tagħhom lill-annimali biex tippromwovi t-tkabbir ta' l-annimali hija pprojbita taħt id- Direttiva nru 96/22/KE.(4) Fl-istess waqt, bdiet u ffinanzjat numru ta' riċerki u studji xjentifiċi specifiċi u proġetti ta' riċerka dwar dawn is-sitt ormoni biex tikseb, kemm jista' jkun, l-informazzjoni xjentifika nieqsa identifikata fl-interpretazzjoni u r-riżultanzi ta' l-awla tal-WTO u r-rapporti tal-korp ta' l-appell fil-każ ta' l-ormoni. Barra minn dan, il-Kummissjoni indirizzat talba speċifika lil USA, u l-Kanada u pajjiżi terzi oħrajn, li jippermettu l-użu tas-sitt ormoni għat-tkabbir ta' l-annimali, u ppubblikat talba għad-dokumentazzjoni miftuħa għall-kull persuna li għandha xi interess [7], inkluża l-industrija, biex jipprovdu data u infomazzjoni relevanti u riċenti li jista' jkollhom taħt il-pussess tagħhom, biex l-informazzjoni u d-data jkunu ikkunsidrati fl-istima komplimentari tar-riskji.(5) Fit-30 ta' April 1999, kif mitlub mill-Kummissjoni, il-Kumitat Xjentifiku dwar Miżuri Veterinarji li jirrigwardaw is-Saħħa Pubblika (SCVPH) ħarġet opinjoni dwar l-istima tar-riskji lis-saħħa tal-bniedem minn reżidwi ormonali fil-laħam bovin (ta' l-ifrat) u prodotti tal-laħam. Il-konklużjonijiet prinċipali ta' din l-opinjoni huma, l-ewwel, li, f'dak li jirrigwarda t-teħid eċessiv tar-reżidwi ormonali u l-metaboliti tagħhom, u fid-dawl tal-proprjetajiet intrinsiċi ta' l-ormoni u r-riżultanzi epidemjoloġiċi, riskju lill-konsumatur ġie identifikat b'livell differenti ta' provi konklussivi għas-sitt ormoni evalwati. It-tieni, għas-sitt ormoni jistgħu jiġu previsti effetti fuq l-iżvilupp, effetti endokrinali, immunoloġiċi, newrobijoloġiċi, immunotossiċi, ġenotossiċi u karċinoġeni, mill-gruppi varji esposti għar-riskju, il-grupp li huwa l-aktar vulnerabbli huwa dak tat-tfal qabel il-pubertà, t-tielet, fid-dawl tal-proprjetajiet intrinsiċi ta' l-ormoni u kkunsidrati r-riżultanzi epdimejoloġiċi, ma hemm l-ebda limitu ta' taħt, għalhekk, ma hemm l-ebda livell aċċetabbli ta' teħid ta' kuljum (ADI) għall-ebda mis-sitt ormoni evalwati meta jiġu mogħtija lill-annimali bovini bl-iskop li jippromwovu t-tkabbir.(6) Dwar, partikolarment, l-użu ta' l-estradjol 17ß, bl-iskop li jippromwovi t-tkabbir, l-istima tas-SCVPH hija li ammont sustanzjali ta' provi jindikaw li għandu jitqies bħala karċinoġenu komplet, peres illi jikkawża u jiffavorixxi l-iżvilupp tat-tumuri u li b l-informazzjoni korrentement disponibbli mhux possibbli estimu kwantitattiv tar-riskji.(7) F'dak li jirrigwarda l-ħames ormoni l-oħra (testosteron, proġesteron, trenbolone aċetat, żeranol u melenġestrol aċetat), l-istima tas-SCVPH hi li minkejja l-informazzjoni tossikoloġika u epidemjoloġika individwali korrentement disponibbli, li ġiet ikkunsidrata, bit-tagħrif attwali mhux possibbli estimu kwantitattiv tar-riskji lill-konsumatur.(8) Wara l-opinjoni tas-SCVPH tat-30 ta' April 1999, informazzjoni xjentifika aktar riċenti dwar dawn is-sitt ormoni tqiegħdet għad-dispożizzjoni tal-Kummissjoni mill-Kumitat tal-Prodotti Veterinarji tar-Renju Unit f'Ottubru 1999, il-Kumitat dwar Prodotti Mediċinali Veterinarji tal-Komunitajiet Ewropej (CVM), f'Diċembru 1999, u l-Kumitat Konġunt ta' l-esperti tal-FAO/WHO dwar Additivi fl-Ikel (JECFA), fi Frar 2000. Iċ- CVM innota partikolarment li l-estradjol 17ß għandu effett karċinoġenu, biss wara esposizzjoni prolongata u b'livelli li huma konsiderabbilment għola minn dawk il-livelli li hemm bżonn biex jipproduċi effett fiżjoloġiku (estroġeniku). Din l-informazzjoni xjentifika kollha ġiet mgħarrfa lis-SCVPH, li rrivedietha u, fit-3 ta' Mejju 2000, ikkonkludiet li l-informazzjoni ma provvdietx data u argumenti konvinċenti sabiex iwasslu għal reviżjoni tal-konklużjonijiet fl-opinjoni tat-30 ta' April 1999. l-SCVPH ikkonfermat fl-opinjoni tagħha tal-10 ta' April 2002 il-validità ta' l-opinjoni preċedenti, wara li rrevedietha fid-dawl tad-data xjentifika riċenti.(9) F'dak li jirrigwarda, partikolarment, l-estradjol 17ß, din is-sustanza tista' potenzalment tiġi użata fl-annimali tar-razzett u t-teħid tar-reżidwi tagħha għal kull taqsima tal-popolazzjoni u partikolarment għall-gruppi li qiegħdin f'riskju akbar jista' jkun speċjalment rilevanti. Huwa importanti għas-saħħa tal-bniedem li t-teħid ta' dawn ir-reżidwi jiġi evitat. Wkoll, l-użu abitwali tas-sustanzi hawn fuq msemmija ghall-iskop li jippromwovu it-tkabbir ta' l-annimali x'aktarx iwassal għal żieda tal-konċentrazzjoni ta' dawn is-sustanzi fl-ambjent.(10) Ikkunsidrati ir-riżultati tal-istima tar-rsikji u kull informazzjoni oħra pertinenti u disponibbli, għandu jiġi konkluż li, biex jintlaħaq il-livell mixtieq ta' protezzjoni fil-Komunità mir-riskji, partikolarment dawk għas-saħħa tal-bniedem, mill-użu abitwali ta' dawn l-ormoni biex jippromwovu t-tkabbir ta' l-annimali u l-konsum tar-reżidwi tagħhom li jinstabu fil-laħam ġej mill-annimali li ngħataw dawn l-ormoni bl-iskop li jippromwovu it-tkabbir, huwa neċessarju li tinżamm il-projbizzjoni permanenti stabbilita fid- Direttiva 96/22/KE dwar l-estradjol 17ß u li tkompli tapplika proviżorjament il-projbizzjoni lill-ħames ormoni l-oħrajn (testosteron, proġesteron, trenbolone aċetat, żeranol u melenġestrol aċetat). Ukoll, skond l-Artikolu 7 tar-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li niżżel il-prinċipji ġenerali u l-ħtiġijiet tal-liġi dwar l-ikel, jistabbilixxi l-Awtorità Ewropea għas-Sigurtà fl-Ikel u tniżżel proċeduri f'dak lijirrigwarda sigurtà fl-ikel [8], il-projbizzjoni proviżorja ta' dawn il-ħames ormoni għandha tapplika sakemm il-Komunità tfittex informazzjoni xjentifika aktar kompleta minn kwalunkwe għajn, li tista' titfa' dawl u tiċċara n-nuqqasijiet fl-istat ta' l-għarfien preżenti dwar dawn is-sustanzi.(11) Madankollu, l-użu ta' ċerti sustanzi hawn fuq msemmija, billi huwa neċessarju, għal skopijiet terapewtiċi jew trattament żootekniku jista' jkompli jkun awtorizzat billi x'aktarx mhux ta' riskju għas-saħħa pubblika minħabba n-natura u l-perjodu limitat tat-trattamenti, l-kwantitajiet limitati li jingħataw u l-kondizzjonijiet stretti stabbiliti fid- Direttiva 96/22/KE sabiex ma jkunx tħalla l-possibilità ta' użu ħażin.(12) Madankollu, fid-dawl ta' l-informazzjoni preżenti huwa xieraq li l-esposizzjoni ghall-estradjol 17ß tiġi limitata u jkunu awtorizzati biss dawk it-trattamenti li għalihom m'hemmx alternattiva effettiva. B'mod ġenerali, jeżistu trattamenti jew strateġiji alternattivi disponibbli li jistgħu jieħdu l-post ta' l-estradjol 17ß għal skopijiet terapewtiċi jew żootekniċi. Madankollu, l-istduji juru li fil-preżent ma hemmx alternattivi effettivi vijabbli fl-Istati Membri għal trattamenti li huma f'dan il-waqt awtorizzati. Sabiex jitħalla jsir it-tibdil neċessarju u partikolarment għall-awtorizazzjoni jew rikonoxximent reċiproku tal-prodotti farmacewtiċi meħtieġa, huwa xieraq li l-użu tal-estradjol 17ß jiġi progressivament eliminat għall-induzzjoni ta' l-estrus matul perjodu speċifikat. Huwa wkoll xieraq li tinżamm il-possibilità li jkun awtorizzat, taħt kondizzjonijiet stretti u verifikabbli ħalli ma jkunx tħalla l-possibilità ta' l-użu ħażin u riskji għas-saħħa pubblika, l-użu tiegħu għat-trattament ta' ċertu kondizzjonijiet (maċerazzjoni tal-fetu jew mummifikazzjoni u pjometrija fil-bhejjem) li għandhom konsegwenzi serji għas-saħħa u t-trattament xieraq ta' l-annimali. Huwa neċessarju li din il-possibilità tiġi riveduta f'perjodu ta' żmien speċifikat.(13) Dawn l-emendi proposti lid- Direttiva 96/22/KE huma neċessarji biex jintlaħaq il-livell mixtieq ta' prottezzjoni tas-saħħa mir-reżidwi fil-laħam ta' l-annimali tar-razzett li jingħataw dawn il-ormoni bl-iskop li jippromwovu t-tkabbir tagħhom, fl-istess waqt jirrispettaw il-prinċipji ġenerali tal-liġi ta' l-ikel fir-Regolament (KE) Nru 178/2002 u l-obbligi internazzjonali tal-Komunità. Ukoll, ma hemmx mezz ieħor li huwa raġonevolement disponibbli fil-preżent, meta wieħed jikkunsidra l-possibilitajiet tekniċi u ekonomiċi, li jirrestrinġu inqas is-sengħa u jistgħu jilħqu bl-istess mod effettivament il-livell ta' protezzjoni għas-saħħa mixtieq. Barra dan, emendi minuri fl-abbozzar huma wkoll neċessarji partikolarment fid-dawl tan-numru ta' Direttivi li qed jiġu mibdula bid-Direttiva 2001/82/KE tal-Parlament Ewropew u tal-Kunsill tas-6 ta' Novembru 2001 dwar il kodiċi tal-Komunità dwar prodotti veterinarji mediċinali [9],ADOTTATAW DIN ID-DIRETTIVA:Artikolu 1Id-Direttiva 96/22/KE hija hawnhekk emendata kif ġej:1. L-Artikolu 2 u 3 huma mibdula b'dan li ġej:"L-Artikolu 2L-Istati Membri għandhom jipprojbixxu:(a) it-tqegħid fis-suq tas-sustanzi li qiegħdin fil-lista fl-Anness II, lista A, għall-għotja lill-annimali ta' kull speċi;(b) it-tqegħid fis-suq tas-sustanzi li qiegħdin fil-lista fl-Anness II, lista B, għall-għotja lill-annimali, li l-laħam u prodotti oħra tagħhom huma maħsubin għall-konsum tal-bniedem, għal skopijiet mhux previsti fil-punt 2 ta' l-Artikolu 4 u fl-Artikolu 5a.Artikolu 3L-Istati Membri għandhom jipprojbixxu, għas-sustanzi li qiegħdin fil-lista fl-Anness II, u għandhom proviżorjament jipprojbixxu, għas-sustanzi li qiegħdin fil-lista fl-Anness III:(a) l-għotja ta' dawn is-sustanzi lill-annimali tar-razzett jew ta' l-akwakultura, b'kwalunkwe mezz;(b) - li jinżammu l-annimali msemmija fil-punt (a) f'razzett, sakemm ma jkunux taħt kontroll uffiċjali, u- it-tqegħid fis-suq jew il-qtil għall-konsum tal-bniedem ta' annimali tar-razzet,li fihom jinsabu s-sustanzi msemmija fl-Anness II u fl-Anness III jew li fihom il-preżenza ta' dawn is-sustanzi msemmija ġiet stabbilita, kemm-il darba jekk jistgħu jingħataw provi li dawn l-annimali ġew mogħtija trattament skond l-Artikolu 4, 5 jew 5a;(ċ) it-tqegħid fis-suq għall-konsum tal-bniedem ta' annimali ta' l-akwakultura li ngħataw is-sustanzi msemmija u ta' prodotti trattati li ġejjin minn dawn l-annimali;(d) it-tqegħid fis-suq tal-laħam mill-annimali msemmija fil-punt (b);(e) it-trattament tal-laħam msemmi fil-punt (d)."2. fl-Artikolu 4, punt 1, "estradjol 17ß" huma mħassra;3. fl-Artikolu 5, l-ewwel paragrafu, l-ewwel sentenza hi mibdula b'dan li ġej:"Minkejja l-Artikolu 3(a) u mingħajr preġudizzju għal l-Artikolu 2, l-Istati Membri jistgħu jawtorizzaw l-għotja lil annimali tar-razzett, għal l-skop ta' trattament żootekniku, ta' prodotti mediċinali veterinarji li għandhom effett estroġeniku (oħra għajr l-estradjol 17ß u id-derivattivi tiegħu li għandhom in-natura ta' ester), androġeniku jew ġestaġenu li huma awtorizzati skond id- Direttiva 2001/82/KE tal-Parlament Ewropew u tal-Kunsill tas-6 ta'Novembru 2001 dwar il kodiċi tal-Komunità dwar prodotti mediċinali veterinarji [10]."4. l-Artikolu li ġej għandu jiġi miżjud:"L-Artikolu 5a1. Minkejja l-Artikolu 3(a) u mingħajr preġudizzju għal l-Artikolu 2 u11a, L-Istati Membri jistgħu jawtorizzaw l-għotja lill-annimali tar-razzett ta' prodotti mediċinali veterinarji li għandhom fihom l-estradjol 17ß jew id-derivattivi tiegħu ta' natura ta' ester għal:- t-trattament ta' maċerazzjoni tal-fetu jew mummifikazzjoni fil-bhejjem, jew- it-trattament tal-pjometrija fil-bhejjem,skond id-Direttiva 2001/82/KE.2. Minkejja l-Artikolu 3(a) u mingħajr preġudizzju għal l-Artikolu 2, L-Istati Membri jistgħu jawtorizzaw l-għotja lill-annimali tar-razzett ta' prodotti mediċinali veterinarji li għandhom fihom l-estradjol 17ß jew id-derivattivi tiegħu ta' natura ta' ester għal induzzjoni ta' l-estru fil-bhejjem, żwiemel, nagħaġ jew mogħoż sa l-14 ta' Ottubru 2006, skond id- Direttiva 2001/82/KE.3. It-trattament għandu jsir mill-veterinarju stess fuq l-annimali tar-razzett li kienu identifikati b'mod ċar. Dan it-trattament għandu jkun reġistrat mill-veterinarju responsabbli. Il-veterinarju responsabbli ta' dan għandu jirreġistra għallinqas id-dettalji li ġejjin f'reġistru, li jista' jkun dak li huwa msemmi fid- Direttiva 2001/82/KE:- it-tip ta' prodott mogħti,- in-natura tat-trattament,- id-data tat-trattament,- l-identità ta' l-annimal li qed jiġi trattat,- id-data tat-tmiem tal-perjodu tat-tneħħhija.Ir-reġistru għandu jkun għad-dispożizzjoni ta' l-awtorità lokali kompetenti kull meta titlob li tarah.Bdiewa li jrabbu l-bhejjem għadhom ikunu pprojbiti milli jżommu fir-razzett tagħhom prodotti mediċinali veterinarji li għandhom fihom l-estradjol 17ß. jew id-derivattivi tiegħu ta' natura ta' ester"5. L-Artikolu 6(1) jiġi mibdul b'dan li ġej:"1. Prodotti ormonali u agonisti beta li l-għotja tagħhom lil annimali tar-razzett hija awtorizzata skond l-Artikolu 4, 5 u 5a għandhom jissodisfaw l-ħtiġijiet tad-Direttiva 2001/82/KE."6. L-Artikolu 7(1), l-ewwel subparagrafu huwa mibdul b'dan li ġej:"1. Għall-iskop tal-Kummerċ, l-Istati Membri jistgħu jawtorizzaw it-tqegħid fis-suq ta' annimali tal-ifrat u annimali tat-trobbija fi tmiem il-ħajja riproduttiva tagħhom li, f'dan l-imsemmi perjodu, ngħataw trattament kif imsemmi fl-Artikolu 4, 5 u 5a u jistgħu jawtorizzaw li l-laħam ta' dawn l-annimali jkun immarkat bit-timbru tal-Komunità billi l-kondizzjonijiet stabbiliti fl-Artikolu 4, 5 jew 5a u l-perjodu tat-tneħħija previst fl-awtorizazzjoni tat-tqegħid fis-suq huma mħarsa."7. L-Artikolu 8 huwa emendat kif ġej:(a) punt 1 huwa mibdul b'dan li ġej:"1) fiż-żmien ta- l-importazzjoni, fabbrikar, ħażna, distribuzzjoni, bejgħ u użu tas-sustanzi msemmija fl-Artikolu 2 u 3, il-pussess ta' dawn is-sustanzi huwa ristrett għall-persuni awtorizzati persons mill-leġislazzjoni ta' kull Stat skond l-Artikolu 68 tad- Direttiva 2001/82/KE."(b) fil-punt 2(a), "L-Artikolu 2" huwa mibdul b' "L-Artikolu 2 u 3";(ċ) fil-punt 2(d), "fl-Artikolu 4 u 5" huwa mibdul b' "fl-Artikolu 4, 5 u 5a";(d) in-nota 2 f'qiegħ il-paġna hi mħassra u n-nota 3 f'qiegħ il-paġna ssir in-nota 2 f'qiegħ il-paġna;8. L-Artikolu 11(2)(a) huwa emendat kif ġej:(a) fil-punt (i), "punt (a) ta' l-Artikolu 2" huwa mibdul b' "l-Anness II, Lista A,";(b) punt (ii) huwa mibdul b'dan li ġej:"(ii) liema annimali ngħataw is-sustanzi msejħa fl-Anness II, Lista B, u l-Anness III, kemm-il darba jekk dawk is-sustanzi ngħataw skond id- dispożizzjonijiet u l-ħtiġijiet stabbiliti fl-Artikolu 4, 5, 5a u 7 u l-perjodu tat-tneħħija awtorizzat fir-rakkomandazzjonijiet internazzjonali ġew mħarsa;"9. l-Artikolu li ġej huwa miżjud:"L-Artikolu 11aIl-Kummissjoni għandha tipperżenta, fi żmien sentejn mill-14 ta' Ottubru 2003 lill-Parlament Ewropew u lill-Kunsill, rapport dwar id-disponibbilità ta' prodotti mediċinali veterinarji alternattivi għal dawk li għandhom fihom l-estradjol 17ß jew id-derivattivi tiegħu ta' natura ta' ester għat-trattament ta' maċerazzjoni tal-fetu jew mummifikazzjoni fil bhejjem, u għat-trattament tal-pjometrija fil-bhejjem, u tipperżenta lil-Parlament Ewropew u lill-Kunsill is-sena ta' wara kull proposta neċessarja biex dawn is-sustanzi jiġu sostitwiti fiż-żmien dovut.Fl-istess mod, f'dak li jirrigwarda s-sustanzi li qiegħdin fil-lista fl-Anness III, il-Kummissjoni għandha tfittex aktar informazzjoni, tikkunsidra data xjentifika riċenti minn kull egħjun possibli, u għandha żżomm il-miżuri applikabbli taħt reviżjoni regolari bl-iskop li kull proposta neċessarja tkun ipreżentata lill-Parlament Ewropew u lill-Kunsill fi żmien qasir."10. L-Artikolu li ġej għandu jkun miżjud:"L-Artikolu 14aMinkejja l-Artikolu 3 u 5a, u mingħajr preġudizzju għall-Artikolu 2, annimali tar-razzett li għalihom jistà jkun iċċertifikat li ngħataw l-estradjol 17ß jew id-derivattivi tiegħu ta' natura ta' ester għall-skopijiet terapewtiċi jew żootekniċi qabel l-14 ta' Ottubru 2004 għandhom ikunu suġġetti għall-istess dispożizzjonijiet bħal dawk stabbiliti għas-sustanzi awtorizzati skond l-Artikolu 4(1) f'dak li jirrigwarda użu terapewtiku u l-Artikolu 5 f'dak li jirrigwarda użu żootekniku."11. Kull referenza għad-"Direttiva 81/851/KEE" u "Direttiva 81/852/KEE" għandha titqies bħala refernza għad- "Direttiva 2001/82/KE";12. l-Anness tad- Direttiva 96/22/KE isir "L-Anness I", u l-Annessi II u III fl-Anness ta' din id- Direttiva huma miżjuda.Artikolu 21. L-Istati Membri għandhom idaħħlu fis-seħħ il-liġijiet, regolamenti dispożizzjonijiet amministrattivi meħtieġa sabiex iħarsu din id- Direttiva sa mhux aktar tard mill-14 ta' Ottubru 2004. Għandhom jgħarrfu bihom lill-Kummissjoni fil-pront.Meta l-Istati Membri jaddottaw dawn il-miżuri, għandhu jkollhom refernza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni it-test tad- dispożizzjonijiet tal-liġi ta' l-istati li huma jaddottaw fil-qasam irregolat minn din id-Direttiva.Artikolu 3Din id-Direttiva tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 4Din id-Direttiva qiegħeda tiġi indirizzata lill-Istati Membri.Magħmula fi Brussel, fit-22 ta' Settembru 2003.Għall-Parlament EwropewP. CoxIl-PresidentF'isem il-KunsillR. ButtiglioneIl-President[1] ĠU C 337 E, tat- 28.11.2000 u ĠU C 180 E, tas-26.6.2001, p. 190.[2] ĠU C 14, tas-16.01.01, p. 47.[3] L-Opinjoni tal-Parlament Ewropew ta' l-1 ta' Frar 2001 (ĠU C 267, tal-21.9.2001, p. 53), Il-Pożizzjoni Komuni tal-Kunsill ta' l-20 ta' Frar 2003 (ĠU C 90 E, tal-15.4.2003, p. 1) u d-Deciżjoni tal-Parlament Ewropew tat-2 ta' Lulju 2003 (mhux s'issa ppublikata fil-Ġurnal Uffiċjali). Deċiżjoni tal-Kunsill tat-22 ta' Lulju 2003.[4] ĠU L 125, tat-23.05.96, p. 3.[5] WT/DS26/R/USA u WT/DS48/R/CAN (rapporti ta' l-awla), u AB-1997-4 (rapport tal-korp ta' l-appell).[6] ĠU L 336, tat-23.12.94, p. 40.[7] ĠU C 56, tas-26.02.99, p. 17.[8] ĠU L 31, ta' l-01.02.02, p. 1.[9] ĠU L 311, tat-28.11.01, p. 1.[10] ĠU L 311, tat-28.11.01, p. 1.--------------------------------------------------L-ANNESS"L-ANNESS IILista ta’ sustanzi pprojbiti:Lista A:- sustanzi tirostatiċi- stilbene, derivattivi ta’ l-istilbene, minerali u l-estri tagħhomLista B:- estradjol 17ß u d-derivattivi tiegħu ta’ natura ta’ ester- agonisti betaL-ANNESS IIILista ta’ sustanzi proviżorjament iprojbiti:sustanzi li għandhom effett estroġeniku (li mhumhiex l-estradjol 17ß u d-derivattivi tiegħu ta’ natura ta’ ester), androġeniku jew ġestaġenu.”"--------------------------------------------------